Kannada-LLM-Labs/Wikipedia-Kn huggingface dataset:
ಪಂ.ವಿ.ಜಿ.ಜೋಗ್

ಪಂ.ವ್ಹಿ.ಜಿ.ಜೋಗ್ [ ಪಂಡಿತ್.ವಿಷ್ಣು  ದಿಗಂಬರ ಜೋಗ್]

೧೯೨೧ರಲ್ಲಿ ಈಗಿನ ಮುಂಬಯಿಯಲ್ಲಿ ಜನನ.

ಪ್ರಾರ್ಥಮಿಕ ಸಂಗೀತ ಶಿಕ್ಷಣ ಜೋಗ್ ಅವರಿಗೆ ಶ್ರೀ.ಎಸ್.ಸಿ.ಆಠವಲೆ ಹಾಗೂ ಶ್ರೀ.ಗಣಪತ್ ರಾವ್ ಪುರೋಹಿತ್ ಅವರಿಂದ ದೊರೆಯಿತು. ಮುಂದೆ ಜೋಗ್ ಅವರಿಗೆ ಶ್ರೀ ವಿಶ್ವೇಶ್ವರ್ ಶಾಸ್ತ್ರೀ, ಶ್ರೀ ಎಸ್.ಸಿ.ರತ್ನಾಕರ್ ಹಾಗೂ ಕೆಲ ಕಾಲದವರೆಗೆ ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರ ಮಾರ್ಗದರ್ಶನ ಲಭಸಿತು. 

ಪಾಶ್ಚಾತ್ಯ  ಸಂಗೀತ ವಾದ್ಯವಾದ ವಾಯೋಲಿನ್ನಿನ ಭಾರತೀಕರಣ ಮಾಡುವಲ್ಲಿ ಶ್ರೀಯುತರ ಶ್ರಮ ಅತ್ಯಂತ ಸ್ಮರಣೀಯ. ಅವರು ವಾಯೋಲಿನ್ನನ್ನು   ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ಕ್ಷೇತ್ರದಲ್ಲಿ ಪರಿಚಯಿಸಿದ್ದೂ ಅಲ್ಲದೆ ಅದರ ಸರಿಯಾದ ಬಳಕೆಯನ್ನೂ ತೋರಿಸಿಕೊಟ್ಟರು. ಅವರು ವಾಯೋಲಿನ್ನನ್ನು  ಪ್ರಸಿದ್ಧಗೊಳಿಸಿದ್ದು  ಕಲಾರಾಧಕರಿಗೆ ಎಷ್ಟರ ಮಟ್ಟಿಗೆ ಮೆಚ್ಚುಗೆಯಾಯ್ತು ಅಂದರೆ ಅವರನ್ನ  ರಸಿಕರು "ವಾಯೋಲಿನ್ ಸಮ್ರಾಟ್" ಎಂದೇ ಗುರುತಿಸಲಾರಂಭಿಸಿದರು.

ಗ್ವಾಲಿಯರ್, ಆಗ್ರಾ ಹಾಗೂ ಬಖಲೇ ಘರಾನಾಗಳ  ಸಂಗೀತ ಪದ್ಧತಿಯನ್ನ  ಕರಗತ ಮಾಡಿಕೊಂಡ   ಶ್ರೀಯುತ ಜೋಗ್ ಅವರು ಈ ಮೂರೂ ಘರಾನಾಗಳ ಶೈಲಿಗಳ  ಮಿಶ್ರಣವನ್ನ  ಸಂಗೀತಾರಾಧಕರಿಗೆ ಯಥೇಚ್ಛವಾಗಿ ಉಣಬಡಿಸಿದರು.

ತಮ್ಮ  ಹದಿನಾರನೇಯ ವಯಸ್ಸಿನಲ್ಲಿ ಲಖನೌ ನಗರದಲ್ಲಿ ಭೇಟಿಯಾದ ವ್ಯಕ್ತಿಯೊಬ್ಬರಿಂದ ಜೋಗ್ ಅವರು ಸಂಗೀತ ಕ್ಷೇತ್ರದಲ್ಲಿ ಇಷ್ಟೆಲ್ಲಾ ಸಾಧಿಸಲು ಶಕ್ಯವಾಯಿತು. ಆ ವ್ಯಕ್ತಿಯಿಂದ ಜೋಗ್ ಅವರು ಇಷ್ಟು  ಪ್ರಭಾವಿತರಾದರೆಂದರೆ ಮುಂದೆ ಅವರ ಬಳಿಯೆ ಜೋಗ್ ಅವರು ಕೆಲ ಕಾಲ ಸಂಗೀತಾಭ್ಯಾಸವನ್ನು  ಮಾಡಿದರು. ಅವರೇ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್. ಜೋಗರ ಪರಿಶ್ರಮ , ಶ್ರದ್ಧೆ  ಮುಂತಾದವುಗಳನ್ನ ನೋಡಿ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರು ಜುಗಲ್ಬಂದಿ ಕಾರ್ಯಕ್ರಮವಂದನ್ನು  ನೀಡಿದರು. ಹಾಗೆಯೇ ತಮ್ಮ ಮೆಚ್ಚುಗೆಯನ್ನ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರು ತಮ್ಮ  ವಾಯೋಲಿನ್ ಅನ್ನು ಜೋಗ್ ಅವರಿಗೆ ಉಡುಗೊರೆಯಾಗಿ ಕೊಟ್ಟು  ಸೂಚಿಸಿದರು.

ಪ್ರಪಂಚದಾದ್ಯಂತ ಶ್ರೀಯುತ ಜೋಗರು ಸಂಗೀತ ಕಾರ್ಯಕ್ರಮಗಳನ್ನ  ಕೊಟ್ಟಿದ್ದಾರೆ. ಅಮೇರಿಕಾದ ಕಾರ್ನೇಜ್ ಹಾಲ್ , ಲಿಂಕನ್ ಸೆಂಟರ್ ಹಾಗೂ ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್ ನಲ್ಲಿ ಕೂಡಾ ಅವರು ತಮ್ಮ ಸಂಗೀತ ಲಹರಿಯನ್ನ  ಹರಿಸಿದ್ದಾರೆ.  ಜೋಗ್ ಅವರು ತಮಗೆ ಸಾಥ್ ನೀಡಬೇಕೆಂದು ಇತರ ಸಂಗೀತಗಾರರು ಬಯಸುತ್ತಿದ್ದದ್ದು   ಅವರ ಪಾಂಡಿತ್ಯಕ್ಕೆ  ಹಿಡಿದ ಕನ್ನಡಿ. ಜೋಗ್ ಅವರು ಪ್ರಸಿದ್ಧ  ಶಾಸ್ತ್ರೀಯ ಸಂಗೀತಗಾರರಾದ  ಫಯ್ಯಜ್ ಖಾನ್ , ಬಡೇ ಗುಲಾಮ್ ಅಲಿ ಖಾನ್ , ಪಂ. ಓಂಕಾರ್ ನಾಥ್ ಠಾಕೂರ್ , ಆಮೀರ್ ಖಾನ್ ಹಾಗೂ ಕೇಸರೀ ಬಾಯಿ ಕೇತ್ಕರ್ ಅವರೊಡನೆ ಸಾಥ ನೀಡಿದ್ದಾರೆ.

ಜೋಗರಿಗೆ ಬಹಳಷ್ಟು   ಬಿರುದು , ಪ್ರಶಸ್ತಿ ಗಳು ಹುಡುಕಿಕೊಂಡು ಬಂದಿವೆ. ಅವುಗಳಲ್ಲಿ  ೧೯೮೨ರಲ್ಲಿ ಪದ್ಮ ಭೂಷಣ , ೧೯೮೧ರಲ್ಲಿ ಸಂಗೀತ ನಾಟಕ ಅಕಾಡಮಿ ಪ್ರಶಸ್ತಿ  ಹಾಗೂ ಐಟೀಸಿ ಪ್ರಶಸ್ತಿ ಪ್ರಮುಖವಾದವು.

ಕೋಲ್ಕತ್ತಾದ ಆಲ್ ಇಂಡಿಯಾ ರೇಡಿಯೋದೊಂದಿಗೆ ಜೋಗ್ ಅವರು ಬಹಳ ನಿಕಟ ಸಂಬಂಧ ಹೊಂದಿದ್ದರು . 

ಜೋಗ್ ಅವರು ೨೦೦೪ ಜನೆವರಿ ೩೧ರಂದು ಸಂಗೀತ ರಸಿಕರಿಂದ ದೂರವಾದರು.

ವಿಲೀನಗೊಳಿಸಬೇಕಿರುವ ಲೇಖನಗಳು
ಹಿಂದುಸ್ತಾನಿ ಸಂಗೀತ
ಜನಲೋಕಪಾಲ ವಿಧೇಯಕ ಆ‌ಂದೋಲನ

ಜನಲೋಕಪಾಲ ವಿಧೇಯಕ ಆಂದೋಲನ ೨೦೧೧
ಜನಲೋಕಪಾಲ ವಿಧೇಯಕ (ನಾಗರಿಕ ಲೋಕಪಾಲ ವಿಧೇಯಕ) ರಚನೆಗಾಗಿ ಈ ಆಂದೋಲನವು ಅಖಿಲ ಭಾರತ ಮಟ್ಟದಲ್ಲಿ ಪ್ರಾರಂಭವಾಯಿತು. ಈ ಚಳುವಳಿಯ ಮುಂಚೂಣಿ ನಾಯಕರೆಂದರೆ ಅಣ್ಣಾ ಹಜಾರೆ ಮತ್ತು ತಂಡ. ಈ ಚಳುವಳಿಯು ಜಂತರ್ ಮಂತರ್ ನಲ್ಲಿ ಅಣ್ಣಾ ಹಜಾರೆಯವರ ಉಪವಾಸ ಸತ್ಯಾಗ್ರಹದೊಡನೆ ಪ್ರಾರಂಭವಾಯಿತು. ಇದರಲ್ಲಿ ಮ್ಯಾಗ್ಸೆಸೆ ಪ್ರಶಸ್ತಿ ವಿಜೇತರಾದ ಅರವಿಂದ ಕೇಜಿರಿವಾಲಾ, ಭಾರತದ ಮೊದಲ ಮಹಿಳಾ ಐ.ಪಿ.ಎಸ್. ಅಧಿಕಾರಿಯಾದ ಕಿರಣ್ ಬೇಡಿ, ಪ್ರಸಿದ್ಧ ವಕೀಲರಾದ ಪ್ರಶಾಂತ್ ಭೂಷಣ್, ಪತಂಜಲಿ ಯೋಗಪೀಠದ ಸಂಸ್ಥಾಪಕರಾದ ಬಾಬಾ ರಾಮ್ ದೇವ್ ಮೊದಲಾದವರು ಇದರಲ್ಲಿ ಭಾಗವಹಿಸಿದ್ದರು. ಸಮೂಹ ಮಾಧ್ಯಮಗಳ ಪ್ರಭಾವದಿಂದ ಈ ಚಳುವಳಿಯ ಪ್ರಭಾವವು ಇಡೀ ಭಾರತ ದೇಶವನ್ನೆಲ್ಲಾ ಆವರಿಸಿತು. ದೇಶದುದ್ದಕ್ಕೂ ಈ ಚಳುವಳಿಯನ್ನು ಸಮರ್ಥಿಸಿ ಬೀದಿಗಿಳಿದರು. ಈ ಆಂದೋಲನಕಾರರು ಒಂದು ಭ್ರಷ್ಟಾಚಾರ ವಿರೋಧಿ ಸಶಕ್ತ ಲೋಕಪಾಲ ವಿಧೇಯಕ ರಚನೆಯ ಬೇಡಿಕೆಯನ್ನು ಭಾರತ ಸರ್ಕಾರದ ಮುಂದಿಟ್ಟಿದ್ದರು.

ಕಾನೂನು
ಥೇನ್

ಚಂಡಮಾರುತ ಥೇನ್ ೨೦೧೧ರಲ್ಲಿ ಭಾರತಕ್ಕಪ್ಪಳಿಸಿದ ಅತಿ ದೊಡ್ಡ ಬಿರುಗಾಳಿ. ಆಂಧ್ರಪ್ರದೇಶ, ತಮಿಳುನಾಡು, ಪುದುಚೇರಿ ಈ ಚಂಡಮಾರುತಕ್ಕೆ ಸಿಲುಕಿದ ಪ್ರದೇಶಗಳು. ಡಿಸೆಂಬರ್ ೩೦ರ ಬೆಳಿಗ್ಗೆ ತಮಿಳುನಾಡಿನ ಕರಾವಳಿಯನ್ನು ದಾಟಿದ ಈ ಚಂಡಮಾರುತ ಸುಮಾರು ೪೦ಕ್ಕೂ ಹೆಚ್ಚು ಜನರ ಬಲಿ ತೆಗೆದುಕೊಂಡು, ಅಪಾರ ಆಸ್ತಿ ಹಾನಿ ಉಂಟುಮಾಡಿತು.

ಹವಾಮಾನ
ರಘುವಂಶಮ್

ರಘುವಂಶ ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಮಹಾಕಾವ್ಯ. ೧೯ ಸರ್ಗಗಳನ್ನು ಒಳಗೊಂಡಿರುವ ಈ ಮಹಾಕಾವ್ಯ ದಿಲೀಪ ಖಾಟ್ವಂಗ್, ರಘು, ದಶರಥ, ರಾಮ ಸೇರಿದಂತೆ ಲವ ಕುಶಅಗ್ನಿವರ್ಣನವರೆಗೆ ಬರುವ ರಘುವಂಶದ ರಾಜರ ಕಥೆಗಳನ್ನು ಒಳಗೊಂಡಿದೆ. ಹತ್ತನೇ ಸರ್ಗದಿಂದ ಹದಿನೈದನೇ ಸರ್ಗದವರೆಗೆ ರಾಮನ ಕಥೆಯನ್ನು ವರ್ಣಿಸಲಾಗಿದೆ. ಅನಂತರವೂ ಆಯಾಯಾ ಕಾಲದ ರಾಮನ ವಂಶದ ರಾಜರುಗಳ ಚರಿತ್ರೆಯನ್ನು ಹೇಳಲಾಗಿದೆ.ಕೊನೆಯ ಸರ್ಗವು ಅಗ್ನಿವರ್ಣನ ರಾಜ್ಯಾಭಿಷೇಕದೊಂದಿಗೆ ಮುಗಿಯುತ್ತದೆ.
ಕಾಳಿದಾಸನು ಅಗ್ನಿವರ್ಣನ ನಂತರದ ರಾಜರುಗಳ ವಿವರಗಳನ್ನೂ ಬರೆಯಲು ಬಯಸಿದ್ದರೂ ಆತ ಮೃತ್ಯುವಶವಾದನೆಂದು ಕೆಲವರು ಅಭಿಪ್ರಾಯವಿದೆ. ಮತ್ತೆ ಕೆಲವರು ಕಾಳಿದಾಸ ಬರೆದ ಮುಂದಿನ ಕಥೆ ಅನುಪಲಬ್ಧವೆಂದು ಭಾವಿಸುತ್ತಾರೆ.ರಘುವಂಶದಲ್ಲಿ ಬರುವ ರಾಜರುಗಳ ವಿವರಗಳಿಗೂ ರಾಮಾಯಣದ ವಿವರಗಳಿಗೂ ಸಾಕಷ್ಟು ಭೇದಗಳಿವೆ. ಆದರೆ ವಾಯುಪುರಾಣದ ವರ್ಣನೆಗಳು ರಘುವಂಶದ ವರ್ಣನೆಗಳಿಗೆ ಸದೃಶವಾಗಿರುವುದನ್ನು ಗಮನಿಸಬಹುದು.
            ಇಪ್ಪತ್ತೊಂದು ಸರ್ಗಗಳಲ್ಲಿ ರಘುವಂಶದ ರಾಜರುಗಳ ಹೆಸರುಗಳು ಹೀಗಿವೆ:

{| width=75%
|
 ದಿಲೀಪ ಖಾಟ್ವಂಗ್          
 ರಘು                 
 ಅಜ                 
 ದಶರಥ              
 ರಾಮ                 
 ಕುಶ                
 ಅತಿಥಿ            
 ನಿಷಧ              
 ನಲ                 
 ನಭ
|             
<ol start = "11"> 
 ಪುಂಡರೀಕ                   
 ಕ್ಷೇಮಧನ್ವಾ                     
 ದೇವಾನೀಕ                   
 ಅಹೀನಗು                    
 ಪಾರಿಯಾತ್ರ                    
 ಶಿಲ                         
 ಉನ್ನಾಭ                      
 ವಜ್ರನಾಭ                    
 ಶಂಖಣ                      
 ವ್ಯುಷಿತಾಶ್ವ
|
<ol start ="21">
 ವಿಶ್ವಸಹ
 ಹಿರಣ್ಯನಾಭ
 ಕೌಸಲ್ಯ
 ಬ್ರಹ್ಮಿಷ್ಠ
 ಪುತ್ರ
 ಪುಷ್ಯ
 ಧೃವಸಂಧಿ
 ಸುದರ್ಶನ
ಅಗ್ನಿವರ್ಣ
|}

ಸಂಸ್ಕೃತ ಸಾಹಿತ್ಯ
ಕುಮಾರಸಂಭವಮ್

ಕುಮಾರಸಂಭವಮ್ ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಮಹಾಕಾವ್ಯ. ೧೭ ಸರ್ಗಗಳನ್ನು ಒಳಗೊಂಡಿರುವ ಈ ಮಹಾಕಾವ್ಯವು ಕಾರ್ತಿಕೇಯನ ಜನ್ಮವೃತ್ತಾಂತವನ್ನೂ, ತಾರಕಾಸುರ ವಧೆಯನ್ನೂ ವರ್ಣಿಸುತ್ತದೆ. ಎಂಟು ಸರ್ಗಗಳನ್ನು ಕಾಳಿದಾಸನು ಬರೆದಿರುವನೆಂದೂ, ಒಂಭತ್ತನೆಯದು ಆನಂತರದ ಕಾಲದಲ್ಲಿ ಸೇರ್ಪಡೆಯಾಗಿರಬಹುದೆಂದೂ ಹೇಳುತ್ತಾರೆ.

ನೋಡಿ
ಶಿವ ಪಾರ್ವತಿ ವಿವಾಹ
ವಿಲೋಕನ ಒಂದು ಕುಮಾರಸಂಭವ ಒಂದು ವಿಶಿಷ್ಟ ವಿಲೋಕನ ಕುಮಾರಸಂಭವ
ತಪಸ್ಸನ್ನು ತಪಸ್ಸಿನಿಂದಲೇ ಗೆಲ್ಲಬೇಕು! - ಎಸ್‌. ಸೂರ್ಯಪ್ರಕಾಶ ಪಂಡಿತ್‌ Updated: 06 ಅಕ್ಟೋಬರ್ 2018

ಸಂಸ್ಕೃತ ಸಾಹಿತ್ಯ
ಮೇಘದೂತಮ್

ಮೇಘದೂತಮ್ ಅಥವಾ ಮೇಘಸಂದೇಶಮ್ ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಖಂಡಕಾವ್ಯ. ೧೧೧ ಶ್ಲೋಕಗಳನ್ನು ಒಳಗೊಂಡಿರುವ ಈ ಕಾವ್ಯವು ಕರ್ತವ್ಯಲೋಪವೆಸಗಿದ್ದಕ್ಕಾಗಿ ಬಹಿಷ್ಕೃತಗೊಂಡು ಮಧ್ಯ ಭಾರತದಲ್ಲಿ ಅಜ್ಞಾತವಾಸ ಅನುಭವಿಸುತ್ತಿದ್ದ ಯಕ್ಷನೊಬ್ಬನು ಕೈಲಾಸ ಪರ್ವತದ ಅಲಕಾವತಿಯಲ್ಲಿರುವ ತನ್ನ ಪ್ರಿಯತಮೆಗೆ ಮೋಡಗಳ ಮೂಲಕ ಸಂದೇಶ ಕಳಿಸುವ ವರ್ಣನೆಯನ್ನು ಒಳಗೊಂಡಿದೆ.

ಸಂಸ್ಕೃತ ಸಾಹಿತ್ಯ
ಋತುಸಂಹಾರಮ್

ಋತುಸಂಹಾರಮ್ ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಖಂಡಕಾವ್ಯ. ಪ್ರತಿ ಋತುವಿಗೆ ಒಂದು ಸರ್ಗದಂತೆ ೬ ಸರ್ಗಗಳನ್ನು ಹೊಂದಿರುವ ಈ ಕಾವ್ಯವು ಗ್ರೀಷ್ಮ ಋತುವಿನಿಂದ ಹಿಡಿದು ವಸಂತ ಋತುವಿನವರೆಗಿನ ವರ್ಣನೆಗಳನ್ನು ಹೊಂದಿದೆ.
ಸಂಸ್ಕೃತ ಸಾಹಿತ್ಯ
ವಿನಯ ಕುಮಾರ

ವಿನಯ್ ಕುಮಾರ್ ಭಾರತೀಯ ತಂಡದ ಪ್ರತಿಭಾನ್ವಿತ ಕ್ರಿಕೆಟ್ ಆಟಗಾರ. ರಣಜಿಯಲ್ಲಿ ಕರ್ನಾಟಕ ತಂಡವನ್ನು ಪ್ರತಿನಿಧಿಸಿದ್ದಾರೆ. ಐಪಿಎಲ್ ನಲ್ಲಿ( ೨೦೦೯-೨೦೧೧) ಬೆಂಗಳೂರು ರಾಯಲ್ ಚಾಲೆಂಜರ್ಸ್ ತಂಡಕ್ಕಾಗಿ ಆಡಿದ್ದಾರೆ. ( ಕಳೆದ ಬಾರಿ ಕೊಚ್ಚಿ ಟಸ್ಕರ್ಸ್ ತಂಡಕ್ಕಾಗಿ ಆಡಿದ್ದಾರೆ.) ಇವರು ಬಲಗೈ ಮಧ್ಯಮ ವೇಗದ ಬೌಲರ್ ಆಗಿದ್ದು, ಹಾರ್ಡ್ ಹಿಟ್ಟರ್ ಎಂದೂ ಕೂಡ ಪ್ರಸಿದ್ದಿ ಪಡೆದಿದ್ದಾರೆ. ಕರ್ನಾಟಕ ಪ್ರೀಮಿಯರ್ ಲೀಗ್ ನಲ್ಲಿ ಬೆಳಗಾವಿ ಪ್ಯಾಂತರ್ಸ್ ತಂಡಕ್ಕಾಗಿ ಆಡಿದ್ದಾರೆ. ಇವರು ದಾವಣಗೆರೆ ಎ‌‌‌ಕ್ಸ್ ಪ್ರೆಸ್ಸ್ ಎಂದೂ ಪ್ರಸಿದ್ದಿಯಾಗಿದ್ದಾರೆ.

ಖಾಸಗಿ ಬದುಕು
ಇವರು ದಾವಣಗೆರೆಯ ವೀರಪ್ಪ  ಸರ್ಕಾರಿ ಶಾಲೆಯಲ್ಲಿ ಪ್ರಾಥಮಿಕ ಹಾಗೂ ಪ್ರೌಡ Viinaykumar ಶಿಕ್ಷಣವನ್ನು ಮುಗಿಸಿದ್ದಾರೆ. ಎಆರ್ ಜಿ ಕಾಲೇಜ್ ಆಫ್ ಆರ್ಟ್ಸ ಅಂಡ್ ಕಾಮರ್ಸ್, ದಾವಣಗೆರೆ ಯಿಂದ ಬಿ.ಕಾಮ್ ಪದವಿ Viinaykumarಪದೆದಿದ್ದಾರೆ. ದಾವಣಗೆರೆಯಲ್ಲಿ ಪ್ರಸಿದ್ದ ಕ್ರಿಕೆಟ್ ತರಬೇತುದಾರರಾದ ಪ್ರಕಾಶ್ ಪವಾರ್ ಅವರಲ್ಲಿ  ತರಬೇತಿಯನ್ನು ಪಡೆದವರಾಗಿರುತ್ತಾರೆ.

ವೃತ್ತಿ ಜೀವನ
೨೦೦೪-೦೫ ರ ಸಾಲಿನ  ರಣಜಿ ಪಂದ್ಯಾವಳಿಯಲ್ಲಿ ಪ್ರಥಮ ಬಾರಿ ಕರ್ನಾಟಕ ತಂಡಕ್ಕಾಗಿ ಆಯ್ಕೆಯಾದರು. ಪ್ರಥಮ ಋತುವಿನಲ್ಲೆ ೨೦ ಕ್ಕೂ ಹೆಚ್ಚು ವಿಕೆಟ್  ಕಬಳಿಸುವುದರ ಮೂಲಕ ಎಲ್ಲರ ಗಮನ ಸೆಳೆದರು. ಔಟ್ ಸ್ವಿಂಗರ್, ಲೆಗ್ ಕಟ್ಟರ್  ಹಾಗೂ ನಿಖರ ಎಸೆತಗಳು ಇವರ ಶಕ್ತಿ. ಇತ್ತೀಚಿಗೆ  ಇನ್ ಸ್ವಿಂಗರ್ (ಬ್ಯಾಟುಗಾರನ ಕಡೆಗೆ - ಅಂದರೆ ಆಫ್ ಸೈಡಿನಿಂದ ಲಾಂಗ್ ಸೈಟಿಗೆ ತಿರುಗುವಂತೆ ಬೋಲ್ ಮಾಡಿದ ಚೆಂಡು) ಕೂಡ ರೂಡಿಸಿಕೊಂಡು, ೨೦೦೭-೦೮ ನೆಯ ಸಾಲಿನ ರಣಜಿ ಪಂದ್ಯಾವಳಿಗಳಲ್ಲಿ ಎರಡನೇ ಅತಿ ಹೆಚ್ಚು ವಿಕೆಟ್ ಕಬಳಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ.
ಇದನ್ನು ಗಮನಿಸಿದ ರಾಯಲ್ ಚಾಲೆಂಜೆರ್ಸ್ ಬೆಂಗಳೂರು ತಂಡ, ಇವರಿಗೆ ತಮ್ಮ ತಂಡದಲ್ಲಿ ಸ್ಥಾನವನ್ನು ಕಲ್ಪಿಸಿ ಕೊಟ್ಟರು ಹಾಗು ಇವರು ಈ ಅವಕಾಶವನ್ನು ಪರಿಣಾಮಕಾರಿಯಾಗಿ ಉಪಯೊಗಿಸಿಕೊಂಡಿದ್ದಾರೆ.

ಸಾಧನೆಗಳು
೨೦೦೭-೦೮ ನೆಯ ಸಾಲಿನ ರಣಜಿ ಪಂದ್ಯಾವಳಿಗಳಲ್ಲಿ ಎರಡನೇ ಅತಿ ಹೆಚ್ಚು ವಿಕೆಟ್(೪೦) ಕಬಳಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. "ಡೊಮೆಸ್ಟಿಕ್ ಬೌಲರ್ ಆಫ್ ದ ಇಯರ್ " ಎಂಬ ಕೀರ್ತಿಗೆ ಪಾತ್ರರಾಗಿದ್ದಾರೆ. ಟಿ೨೦ ವಿಶ್ವ ಕಪ್ ಪಂದ್ಯಾವಳಿಯಲ್ಲಿ ಭಾರತ ತಂಡಕ್ಕಾಗಿ ಆಯ್ಕೆ ಯಾದರು. ಜಿಂಬಾಬ್ವೆ  ವಿರುದ್ದ ನಡೆದ ಪಂದ್ಯದಲ್ಲಿ ಅಂತರರಾಷ್ಟ್ರೀಯ ಕ್ರಿಕೆಟ್ ಜೀವನಕ್ಕೆ  ಕಾಲಿರಿಸಿದ್ದಾರೆ.

ಐಪಿಎಲ್
ಮೊದಲ ಮೂರು ಐಪಿಎಲ್ ಆವೃತ್ತಿಗಳಲ್ಲಿ ವಿನಯ್ ಕುಮಾರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿ ಆಡಿದರು. ೪ನೇ ಆವೃತ್ತಿಯಲ್ಲಿ ಕೊಚ್ಚಿ ಟಸ್ಕರ್ಸ್ ಪರವಾಗಿ ಆಡಿದರು. ೫ನೇ ಆವೃತ್ತಿಯಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಮರಳಿದ್ದಾರೆ.

ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಕರ್ನಾಟಕದ ಕ್ರೀಡಾಪಟುಗಳು 
ವರ್ಗ : ಕ್ರಿಕೆಟ್ ಆಟಗಾರ
ಆಟಗಾರ
ಸಿದ್ಧರಾಮ ಕಾರಣಿಕ

ಜನನ : ೨೦-೦೭-೧೯೭೫
ಊರು : ರಾಯಬಾಗ - ಬೆಳಗಾವಿ ಜಿಲ್ಲೆ
ಸಂಪರ್ಕ : ಕಾರಣಿಕ ಬ್ಲಾಗ್, ಫೇಸ್ ಬುಕ್ ಇತ್ಯಾದಿ.
ಸಧ್ಯ ಧಾರವಾಡ ವಾಸ 

ಇಲ್ಲಿಯವರೆಗೆ ೧೭ ಕೃತಿಗಳು ಪ್ರಕಟವಾಗಿವೆ.
ಅವುಗಳ ಪಟ್ಟಿ ಇಂತಿದೆ ;
 ಮೋಡ ಕಟ್ಟೇತಿ (ಕವನ ಸಂಕಲನ) ಸ್ನೇಹವಾಹಿನಿ ಪ್ರಕಾಶನ, ರಾಯಬಾಗ (ಬೆಳಗಾವಿ ಜಿಲ್ಲೆ) - ೨೦೦೩
 ಸಾಹಿತ್ಯ ಮತ್ತು ಸಾಮಾಜಿಕ ನ್ಯಾಯ (ಲೇಖನಗಳು) ಈಶ್ವರಿ ಪ್ರಕಾಶನ, ಮೈಸೂರು - ೨೦೦೬
 ಕಲ್ಯಾಣಕ್ಕೆ ಅಲ್ಲ ಈ ದಾರಿ (ನಾಟಕ) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
 ಬೇಪಾಂವ ತಲಿ (ಕಥಾ ಸಂಕಲನ) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
 ಹೊಸ ದಿಕ್ಕು : ಹೊಸ ಹಾದಿ (ಲೇಖನಗಳು) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
 ದಲಿತ-ಬಂಡಾಯ ಕಥಾಸಾಹಿತ್ಯದಲ್ಲಿ ಸಾಮಾಜಿಕ ಪ್ರಜ್ಞೆ (ಮಹಾಪ್ರಬಂಧ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
 ಡೈರಿ ಧಿಮಾಕು (ಮಾತ್ಗವಿತೆ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧
 ತಮಸೋಮ (ನಾಟಕ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧
 ಆ ಒಂದು ರಾತ್ರಿ (ನಾಟಕ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧

ಅನುವಾದಗಳು : ಮರಾಠಿಯಿಂದ ಕನ್ನಡಕ್ಕೆ :
 ಹೋರಾಟದ ಬದುಕು : (ಮೂಲ-ಡಾ. ಚಂದ್ರಕಾಂತ ವಾಘ್ಮಾರೆ) ಸಮ್ರಾಟ ಪ್ರಕಾಶನ, ಬೆಳಗಾವಿ - ೨೦೦೮
 ಕೋರೆಗಾವ ಕದನ : ದಲಿತ ದಿಗ್ವಿಜಯ (ಮೂಲ - ಸುಧಾಕರ ಖಾಂಬೆ) ಲಡಾಯಿ ಪ್ರಕಾಶನ, ಗದಗ - ೨೦೦೯
 ಯುಗಾರಂಭ (ಮೂಲ - ಡಾ. ವಿನೋದ ಗಾಯಕವಾಡ)  ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
 ಕಾಡಿನ ಹಾದಿ (ಮೂಲ - ಪುರು‌ಷೋತ್ತಮ ಹುಲಜಿ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
 ವಡ್ಡರ ವೇದನೆ (ಮೂಲ - ಲಕ್ಷ್ಮಣ ಗಾಯಕವಾಡ) ಕಣ್ವ  ಪ್ರಕಾಶನ, ಬೆಂಗಳೂರು - ೨೦೧೧
 ದೇವದಾಸಿ ಮತ್ತು ಬೆತ್ತಲೆ ಸೇವೆ (ಮೂಲ - ಉತ್ತಮ ಕಾಂಬಳೆ) ಲಡಾಯಿ ಪ್ರಕಾಶನ, ಗದಗ - ೨೦೧೧
 ನಾಗವಂಶದ ದಲಿತರೆ ನಿಮ್ಮ ಅಸ್ಮಿತೆ ಎಲ್ಲಿ ಹೋಯಿತು ? (ಮೂಲ : ಶ್ರೀನಿವಾಸ ಭಾಲೇರಾವ) ಲಡಾಯಿ ಪ್ರಕಾಶನ, ಗದಗ - ೨೦೧೧
 ಕಣ್ಣು ಕಂಡ ಸತ್ಯಗಳು (ಮೂಲ : ಕೆ.ಬಿ. ಹನ್ನೂರಕರ್) ರೂಪ ಪ್ರಕಾಶನ, ಮೈಸೂರು - ೨೦೧೨

ಸಾಹಿತಿಗಳು
೨೦೧೨

೨೦೧೨  ರವಿವಾರದಿಂದ ಆರಂಭವಾದ  ಅಧಿಕ ವರ್ಷವಾಗಿದ್ದು, ಕ್ರಿಸ್ತಶಕೆಯ ೨೦೧೨ ನೇ ವರ್ಷವಾಗಿದೆ. ಇದು  ಮೂರನೇ ಸಹಸ್ರಮಾನದ  ಮತ್ತು ೨೧ನೇ ಶತಮಾನದ  ೧೨ ನೇ ವರ್ಷವೂ  ಆಗಿದೆ. 

ವಿಶ್ವ ಸಂಸ್ಥೆಯ ಸಾಮಾನ್ಯ ಸಭೆಯು ಈ ವರ್ಷವನ್ನು  'ಅಂತಾರಾಷ್ಟ್ರೀಯ ಸಹಕಾರಿ ಸಂಸ್ಥೆಗಳ ವರ್ಷ' ಎಂದು ಘೋಷಿಸಿದೆ. 
ಈ ವರ್ಷವನ್ನು   ಸರ್ವರಿಗೂ ಸುಸ್ಥಿರ ಶಕ್ತಿಮೂಲಗಳ ಅಂತಾರಾಷ್ಟ್ರೀಯ ವರ್ಷ ಎಂದೂ ಆಚರಿಸಲಾಗುವುದು.

ಈ ವರ್ಷದ ಪ್ರಮುಖ ಹಬ್ಬಗಳು/ರಜದಿನಗಳು 
 ಮಾರ್ಚ್ ೮ - ಹೋಳಿಹಬ್ಬ
 ಏಪ್ರಿಲ್ ೧ - ರಾಮನವಮಿ
 ಏಪ್ರಿಲ್ ೬- ಗುಡ್ ಫ್ರೈಡೇ ಮತ್ತು  ಹನುಮಜಯಂತಿ
 ಜುಲೈ ೨೦- ರಮಜಾನ್ ಆರಂಭ 
 ಆಗಸ್ಟ್ ೨ - ರಕ್ಷಾಬಂಧನ 
 ಆಗಸ್ಟ್ ೧೦- ಶ್ರೀಕೃಷ್ಣ ಜನ್ಮಾಷ್ಟಮಿ
 ಅಗಸ್ಟ್ ೧೯ - ಈದ್ ಉಲ್ ಫಿತ್ರ್
 ಅಕ್ಟೋಬರ್ ೨೪- ವಿಜಯದಶಮಿ
 ನವೆಂಬರ್ ೧ - ಕನ್ನಡ ರಾಜ್ಯೋತ್ಸವ
 ನವೆಂಬರ್ ೧೩ - ದೀಪಾವಳಿ
 ಡಿಸೆಂಬರ್ ೨೫ - ಕ್ರಿಸ್ಮಸ್

ವರ್ಷಗಳು
ದಶಕ ೨೦೧೧-೨೦೨೦
ಗಾಯತ್ರಿ ಜಲಾಶಯ

ಗಾಯತ್ರಿ ಜಲಾಶಯವನ್ನು ಸುವರ್ಣಮುಖಿ ನದಿಗೆ ಅಡ್ಡಲಾಗಿ ಕಟ್ಟಲಾಗಿದೆ. 
ಹಿರಿಯೂರು,  ಮತ್ತು  ಶಿರಾ ತಾಲ್ಲೂಕಿನ ಸುಮಾರು  ೭,೦೦೦ ಹೆಕ್ಟೇರ್ ಪ್ರದೇಶಕ್ಕೆ ನೀರುಣಿಸುವ ಗಾಯತ್ರಿ ಜಲಾಶಯ  ಪೂರ್ಣವಾಗಿ ತುಂಬಿದ್ದು  ಕೋಡಿ ಹರಿಯುತ್ತಿದೆ. ಒಟ್ಟಾರೆ ಪೂರ್ಣ ಸಂಗ್ರಹದ ಸಾಮರ್ಥ್ಯ, ೧೪೫ ಅಡಿಗಳು.

ಕರ್ನಾಟಕದ ಜಲಾಶಯಗಳು
ನಡುತೋಟ

ನಡುತೋಟವು ಶೃಂಗೇರಿ ತಾಲೂಕಿನಲ್ಲಿರುವ ಒಂದು ಸಣ್ಣ ಹಳ್ಳಿ.. ಇದು ಮೀಗಾ ಗ್ರಾಮದಲ್ಲಿದೆ.

ಚಿಕ್ಕಮಗಳೂರು ಜಿಲ್ಲೆ
ಎಮ್.ಎಸ್.ರಾಮಯ್ಯ ತಾಂತ್ರಿಕ ಮಹಾವಿದ್ಯಾಲಯ

ಎಮ್.ಎಸ್.ರಾಮಯ್ಯ ತಾಂತ್ರಿಕ ಮಹಾವಿದ್ಯಾಲಯವು ಒಂದು ಸ್ವಾಯತ್ತ ಖಾಸಗಿ ಎಂಜಿನಿಯರಿಂಗ್ ಕಾಲೇಜು. ಇದು ಬೆಂಗಳೂರಿನಲ್ಲಿ ಸ್ಥಾಪಿತವಾಗಿದೆ. ವಿಶ್ವೇಶ್ವರಯ್ಯ  ತಾಂತ್ರಿಕ ವಿಶ್ವವಿದ್ಯಾಲಯದ ಮಾನ್ಯತೆ ಪಡೆದಿದೆ.ಇದು ವರ್ಷ ೧೯೬೨  ರಲ್ಲಿ ಸ್ಥಾಪಿಸಲಾಗಿದೆ ಹಾಗೆಯೇ ೨೦೧೨ರಲ್ಲಿ ಇದರ  ಸುವರ್ಣ ಮಹೋತ್ಸವ (೫೦ ವರ್ಷ) ಆಚರಿಸಲಾಗುತ್ತದೆ. ಭಾರತದ ಅತ್ಯುತ್ತಮ  ತಾಂತ್ರಿಕ ಕಾಲೇಜುಗಳಲ್ಲಿ  ಒಂದು. ಆಗಸ್ಟ್ ೨೦೦೭ ರಿಂದ ಈ ಕಾಲೇಜು ಶೈಕ್ಷಣಿಕ ಸ್ವಾಯತ್ತ ಖಾಸಗಿ  ತಾಂತ್ರಿಕ ಮಹಾವಿದ್ಯಾಲಯವಾಗಿ ರೂಪುಗೊಂಡಿದೆ. ಕಾಲೇಜು ಅಧ್ಯಯನ, ಪಠ್ಯಕ್ರಮ ಹಾಗೂ ವಿದ್ಯಾರ್ಥಿ ಮೌಲ್ಯಮಾಪನ ಎಂಬ ತನ್ನ ಸ್ವಂತ ಯೋಜನೆಗಳಲ್ಲಿ ಶೈಕ್ಷಣಿಕ ಸ್ವಾತಂತ್ರ್ಯ ಹೊಂದಿದೆ. ಹಾಗೆಯೇ ಇದು ಸಹ ೧೨ ಪ್ರದೇಶಗಳಲ್ಲಿ (ಇಂಜಿನಿಯರಿಂಗ್ ಅಂಡ್ ಮ್ಯಾನೇಜ್ಮೆಂಟ್ ವಿಭಾಗಗಳ) ಸಂಶೋಧನಾ ಕೇಂದ್ರ (ಪಿಎಚ್ಡಿ ಪದವಿ) ಆಗಿರುತ್ತದೆ.

ಇತಿಹಾಸ 
ಈ ಸಂಸ್ಥೆಯನ್ನು ಡಾ.ಎಂ.ಎಸ್.ರಾಮಯ್ಯನವರು ೧೯೬೨ ರಲ್ಲಿ ಸ್ಥಾಪಿಸಿದರು. ಗೋಕುಲ ಶಿಕ್ಷಣ ಫೌಂಡೇಷನ್ ಅಡಿಯಲ್ಲಿ ಮೊದಲ ಸಂಸ್ಥೆಯಾಗಿ ಪ್ರಾರಂಭಗೊಂಡಿತು. ಈಗ ಇದು ತಾಂತ್ರಿಕ ವಿಭಾಗಗಳಲ್ಲಿ ೧೨ ರೀತಿಯ ಬೇರೆ ಬೇರೆ ಶಾಖೆಗಳನ್ನು , ಬಿ ಆರ್ಚ್., ಎಂ ಟೆಕ್. ವಿಭಾಗಗಳಲ್ಲಿ ೮ ಶಾಖೆಗಳನ್ನು ಹೊಂದಿದೆ. ಹಾಗೆಯೇ  ಎಂ.ಎಸ್ಸಿ, ಎಂ.ಬಿ.ಎ, ಎಂ.ಸಿ.ಎ ಮತ್ತು ಪಿ.ಹೆಚ್.ಡಿ.ಗಳಲ್ಲಿ ವಿವಿಧ ರೀತಿಯ ಶಿಕ್ಷಣ ನೀಡುತ್ತಿದೆ.

ಸ್ನಾತಕೋತ್ತರ ಪದವಿ 
ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಶನ್ (ಫುಲ್ ಟೈಮ್ ಹಣಕಾಸು / ಮಾರ್ಕೆಟಿಂಗ್ / ಮಾನವ ಸಂಪನ್ಮೂಲ ರಲ್ಲಿ ಇಂಚುಗಳು / ಐಟಿ ಸಿಸ್ಟಮ್ಸ್).
ಮಾಸ್ಟರ್ ಆಫ್ ಕಂಪ್ಯೂಟರ್ ಅಪ್ಲಿಕೇಷನ್ಸ್ (MCA).
ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಎಂ ಟೆಕ್.
ನಾಗರಿಕ ಮತ್ತು ರಚನಾತ್ಮಕ ಎಂಜಿನಿಯರಿಂಗ್ ಎಂ ಟೆಕ್.
ನಾಗರಿಕ ಮತ್ತು ಪರಿಸರ ಎಂಜಿನಿಯರಿಂಗ್ ಎಂ ಟೆಕ್.
ಕಂಪ್ಯೂಟರ್ ಇಂಟಿಗ್ರೇಟೆಡ್ ಮ್ಯಾನುಫ್ಯಾಕ್ಚರಿಂಗ್ ರಲ್ಲಿ ಎಂ ಟೆಕ್.
ಡಿಜಿಟಲ್ ಸಂವಹನ ಮತ್ತು ಎಲೆಕ್ಟ್ರಾನಿಕ್ಸ್ ಎಂ ಟೆಕ್.
ಡಿಜಿಟಲ್ ಎಲೆಕ್ಟ್ರಾನಿಕ್ಸ್ ಎಂ ಟೆಕ್.
ಮ್ಯಾನುಫ್ಯಾಕ್ಚರಿಂಗ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಎಂ ಟೆಕ್.
ಸಾಫ್ಟ್ವೇರ್ ಇಂಜಿನಿಯರಿಂಗ್ ರಲ್ಲಿ ಎಂ ಟೆಕ್.

ಪದವಿಪೂರ್ವ ಇಲಾಖೆಗಳು 
ಜೈವಿಕ ತಂತ್ರಜ್ಞಾನ ಇಲಾಖೆ.
ಕೆಮಿಕಲ್ ಇಂಜಿನಿಯರಿಂಗ್ ಇಲಾಖೆ.
ಸಿವಿಲ್ ಎಂಜಿನಿಯರಿಂಗ್ ಇಲಾಖೆ.
ಕಂಪ್ಯೂಟರ್ ಸೈನ್ಸ್ ಮತ್ತು ಎಂಜಿನಿಯರಿಂಗ್ ಇಲಾಖೆ.
ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರಿಂಗ್ ಇಲಾಖೆ.
ಎಲೆಕ್ಟ್ರಾನಿಕ್ಸ್ ಮತ್ತು ಕಮ್ಯುನಿಕೇಷನ್ ಎಂಜಿನಿಯರಿಂಗ್ ಇಲಾಖೆ.
ಕೈಗಾರಿಕಾ ಇಂಜಿನಿಯರಿಂಗ್ ಅಂಡ್ ಮ್ಯಾನೇಜ್ಮೆಂಟ್ ಇಲಾಖೆ.
ಮಾಹಿತಿ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಇಲಾಖೆ.
ಇನ್ಸ್ಟ್ರುಮೆಂಟೇಷನ್ ಟೆಕ್ನಾಲಜಿ ಇಲಾಖೆ.
ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಇಲಾಖೆ.
ವೈದ್ಯಕೀಯ ಎಲೆಕ್ಟ್ರಾನಿಕ್ಸ್ ಇಲಾಖೆ.
ಟೆಲಿಕಮ್ಯುನಿಕೇಷನ್ ಎಂಜಿನಿಯರಿಂಗ್ ಇಲಾಖೆ.
ವಾಸ್ತುಶಿಲ್ಪ ಇಲಾಖೆ.
ವಿದ್ಯಾಲಯಗಳು
ತಾಂತ್ರಿಕ ವಿದ್ಯಾಲಯಗಳು
ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಸಿ.ವಿ.ಎಲ್.ಶಾಸ್ತ್ರಿ

'ಸಿ.ವಿ.ಎಲ್.ಶಾಸ್ತ್ರಿ,' ಕನ್ನಡ ಚಲನಚಿತ್ರಗಳ ದಕ್ಷಿಣ ಭಾರತದ ಹಂಚಿಕೆದಾರ, ಹಾಗೂ ಮಾಲ್ಗುಡಿ ಡೇಸ್ ಚಿತ್ರ ನಿರ್ಮಾಪಕ, ದೇಶದ ಒಬ್ಬ 'ಸುಪ್ರಸಿದ್ಧ ಚಲನಚಿತ್ರ ನಿರ್ಮಾಪಕರಲ್ಲೊಬ್ಬರು'. ಈ ಚಿತ್ರದ ನಿರ್ದೇಶನವನ್ನು ಶಂಕರ್ ನಾಗ್ ನೆರವೇರಿಸಿದ್ದರು.

ಜನನ ಮತ್ತು ಪರಿವಾರ
ಮೂಲತಃ ಬೆಂಗಳೂರಿನ ಬಳಿಯ ರಾಮನಗರದವಾಸಿ ಯಾದ ಶಾಸ್ತ್ರಿಯವರು ಐವತ್ತರ ದಶಕದಲ್ಲಿ ಬೆಂಗಳೂರಿಗೆ ಬಂದು ನೆಲೆಸಿದರು. ಸಿ.ವಿ.ಎಲ್.ಶಾಸ್ತ್ರಿಯವರು ನಿರ್ಮಿಸಿದ ಕೆಲವು ಪ್ರಮುಖ ಚಿತ್ರಗಳು :
’ಕಳ್ಳ ಕುಳ್ಳ’
’ಮಲಯ ಮಾರುತ’
’ಪಕ್ಕಾ ಕಳ್ಳ’
’ಹೆಣ್ಣು ಹುಲಿ’
’ಆಸೆಯ ಬಲೆ,’ ಮುಂತಾದ ಚಿತ್ರಗಳು.
’ಆತಂಕ’ ಚಲನಚಿತ್ರಕ್ಕೆ ೬ ರಾಜ್ಯ ಪ್ರಶಸ್ತಿಗಳು ದೊರಕಿದ್ದವು.

ಹುದ್ದೆಗಳು
 ’ಕರ್ನಾಟಕ ವಾಣಿಜ್ಯ ಮಂಡಲಿ(KFCC)ಯ ಅಧ್ಯಕ್ಷ'
 ೧೯೯೩ ರಲ್ಲಿ ಬೆಂಗಳೂರಿನಲ್ಲಿ ಜರುಗಿದ 'ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವ'ಕ್ಕೆ ಮುಂದೆ ನಿಂತು ನಡೆಸಿಕೊಟ್ಟರು.
 'ಶಾಸ್ತ್ರಿ ಮೂವೀಸ್'
 'ಶಾಸ್ತ್ರೀ ಸಿನಿ ಆರ್ಟ್ಸ್ ಪ್ರೊಡಕ್ಷನ್',
 'ಅಖಿಲ ಭಾರತ ಬ್ರಾಹ್ಮಣ ಮಹಾಸಭೆಯ ಅಧ್ಯಕ್ಷರು'
 'ಅಖಿಲ ಕರ್ನಾಟಕ ಡಾ.ರಾಜ್ ಕುಮಾರ್ ಅಭಿಮಾನಿಗಳ ಸಂಘದ ಸ್ಥಾಪಕ ಅಧ್ಯಕ್ಷ',
 'ಸ್ಕೈ ಟಾಪ್ ಬಿಲ್ಡರ್ಸ್ ಅಧ್ಯಕ್ಷ', 'ಬೆಂಗಳೂರು ಮತ್ತು ಮೈಸೂರಿನಲ್ಲಿ ಮನೆಗಳನ್ನು ನಿರ್ಮಾಣಮಾಡಿ ಮಾರಾಟಮಾಡುವ ಸಂಸ್ಥೆಯ ಮುಖ್ಯಸ್ಥ'

ಪ್ರಶಸ್ತಿಗಳು
ಪ್ರತಿವರ್ಷವೂ ಪ್ರದಾನಮಾಡುವ ’ಸನ್ ೨೦೦೮ ರ ಸಾಲಿನ 'ದಾದಾ ಸಾಹೇಬ್ ಫಾಲ್ಕೆ ಅಕಾಡೆಮಿ ಪ್ರಶಸ್ತಿ’ಯನ್ನು ಹಿರಿಯ ನಿರ್ಮಾಪಕ 'ಸಿ.ವಿ.ಎಲ್.ಶಾಸ್ತ್ರಿ'ಯವರಿಗೆ, ಮುಂಬೈನಲ್ಲಿ, ಹೆಸರಾಂತ ಹಿಂದಿ ಚಿತ್ರರಂಗದ ನಟ, ರಾಜೇಶ್ ಖನ್ನರವರ ಹಸ್ತದಿಂದ ಪ್ರದಾನಮಾಡಲಾಯಿತು. 'ಪ್ರಶಸ್ತಿಪತ್ರ', 'ಫಲಕ', ಹಾಗೂ 'ನಗದು ಹಣ'ವೂ ಸೇರಿದೆ. ಈ ಸಂದರ್ಭದಲ್ಲಿ, ಅಕಾಡೆಮಿಯ ಅಧ್ಯಕ್ಷ, ಸಂತೋಷ್ ಸಿಂಗ್ ಜೈನ್, ಮತ್ತು ಅತಿಧಿ, ರಮೇಶ್ ಪ್ರಸಾದ್, ಉಪಸ್ಥಿತರಿದ್ದರು. ಈ ಪ್ರಶಸ್ತಿಯನ್ನು ಹಿಂದೆ, ಆರ್.ಕೆ.ಲಕ್ಷ್ಮಣ್ ಮತ್ತು ಪಾರ್ವತಮ್ಮ ರಾಜಕುಮಾರ್ ಗಳಿಸಿದ್ದರು.

ನಿಧನ
ತಮ್ಮ ೮೨ ನೆಯ ವಯಸ್ಸಿನಲ್ಲಿ  ಸಿ.ವಿ.ಎಲ್.ಶಾಸ್ತ್ರಿಯವರು, ಎಂ.ಎಸ್.ರಾಮಯ್ಯ ಆಸ್ಪತ್ರೆಯಲ್ಲಿ ಸುಮಾರು ೩ ತಿಂಗಳಿನಿಂದ ಚಿಕಿತ್ಸೆಪಡೆಯುತ್ತಿದ್ದರು. ಸ್ವಲ್ಪದಿನದಿಂದ ಪ್ರಜ್ಞಾಹೀನಾವಸ್ಥೆಯಲ್ಲಿದ್ದರು. ಸನ್, ೨೦೧೨ ರ, ಜನವರಿ, ೫, ಗುರುವಾರ ರಾತ್ರಿ, ’ವೈಕುಂಠೇಕಾದಶಿಯ ದಿನ’ದಂದು 'ಸಿ.ವಿ.ಎಲ್.ಶಾಸ್ತ್ರಿ'ಯವರು   ಕೊನೆಯುಸಿರೆಳೆದರು. ಮೃತರು, ಪತ್ನಿ, ಇಬ್ಬರು ಪುತ್ರರು, ಮತ್ತು ಅಪಾರ ಬಂಧು ಬಳಗ, ಮತ್ತು ಮಿತ್ರರನ್ನು ಅಗಲಿದ್ದಾರೆ. ’ಸದಾಶಿವನಗರದ ಅವರ ಮನೆ’ಯಲ್ಲಿ ೬, ಶುಕ್ರವಾರದ ಮಧ್ಯಾನ್ಹದವರೆಗೆ ಅವರ ಪಾರ್ಥಿವ ಶರೀರವನ್ನು ಅಂತಿಮ ದರ್ಶನಕ್ಕೆ ಇರಿಸಲಾಗಿತ್ತು.

 

ಕನ್ನಡ ಚಿತ್ರನಿರ್ಮಾಪಕರು
ನಿರ್ಮಾಪಕರು
ಮೈಕ್ರೋಸಾಫ್ಟ್ ಆಫೀಸ್

ಇದು ಒಂದು ದೈನಂದಿನ ಉಪಯೋಗಿಕ ಗಣಕ ತಂತ್ರಾಂಶ. ಮೈಕ್ರೋಸಾಫ್ಟ್ ಸಂಸ್ಥೆಯು ಇದನ್ನು ತಯಾರಿಸಿದೆ ಹಾಗೂ ಮಾರಾಟ ಮಾಡುತ್ತಿದೆ. ಇದು ಹಲವು ಭಾಷೆಗಳಲ್ಲಿ ಲಭ್ಯ ಹಾಗು ಕನ್ನಡ ಭಾಷೆಯಲ್ಲೂ ಉಪಯೋಗಿಸಬಹುದು.

ತಂತ್ರಾಂಶಗಳು
ಆದಿತ್ಯವರ್ಮ

ಆದಿತ್ಯವರ್ಮನು ಸುಮಾತ್ರ ಅಂದರೆ ಈಗಿನ ಇಂಡೋನೇಷ್ಯಾದ ಪ್ರಥಮ ಅರಸ. ಇವನು ೧೩೫೬ ರಿಂದ ೧೩೭೫ ರವರೆಗೆ ರಾಜ್ಯವಾಳಿದನು. ಆದಿತ್ಯವರ್ಮನಿಗೆ ಮಜಾಪಹಿತ್‍ನ ಹಿರಿಯ ಮಂತ್ರಿ ಪದವಿಯನ್ನು ನೀಡಲಾಗಿತ್ತು ಮತ್ತು ಅವನು ಈ ಅಧಿಕಾರವನ್ನು ಮಜಾಪಹಿತ್ ಸೇನಾ ವಿಸ್ತರಣಾ ಯೋಜನೆಗಳನ್ನು ಪ್ರಾರಂಭಿಸಲು ಬಳಸಿದನು ಮತ್ತು ಸುಮಾತ್ರಾದಲ್ಲಿ ಪೂರ್ವ ಕರಾವಳಿ ಪ್ರದೇಶವನ್ನು ವಶಪಡಿಸಿಕೊಂಡನು.

ಅರಸರು
ಇಂಡೋನೇಷ್ಯಾ
ಇತಿಹಾಸ
ಅಕಿಹಿಟೊ

ಅಕಿಹಿಟೊ (23 ಜನನ 1933)ಜಪಾನ್ ದೇಶದ ಈಗಿನ ಚಕ್ರವರ್ತಿ. ಇವರು ಜಪಾನ್ ದೇಶದ ೧೨೫ನೆಯ ಚಕ್ರವರ್ತಿಯಾಗಿ ೧೯೮೯ರಲ್ಲಿ ಪಟ್ಟವೇರಿದರು.

ಬಾಹ್ಯ ಸಂಪರ್ಕಗಳು
Kunaicho | Their Majesties the Emperor and Empress
Press Conference on the occasion of His Majesty's Birthday (2014)
Complete transcript and audio mp3 and video of 'Do Not Lose Hope' Address to the Nation at AmericanRhetoric.com
ಅರಸರು
ಜಪಾನ್
ಅಕ್ಸಮ್ ಸಾಮ್ರಾಜ್ಯ

'ಅಕ್ಸಮ್ ಸಾಮ್ರಾಜ್ಯ' ಆಫ್ರಿಕ ಖಂಡದ ಪ್ರಮುಖ ಹಾಗೂ ಶಕ್ತಿಶಾಲಿ ಸಾಮ್ರಾಜ್ಯವಾಗಿತ್ತು.ಇದು ಈಗಿನ ಇಥಿಯೋಪಿಯಾ ದೇಶದಲ್ಲಿತ್ತು.ಇದು ಕ್ರಿಸ್ತಪೂರ್ವ ೫೦ ನೆಯ ಸುಮಾರಿಗೆ ಪ್ರಸಿದ್ಧಿಗೆ ಬಂದು ಮುಂದಿನ ೬೦೦ ರಿಂದ ೭೦೦ ವರ್ಷಗಳ ಕಾಲ ಪ್ರಭಾವಶಾಲಿಯಾಗಿತ್ತು.ಕೆಂಪು ಸಮುದ್ರದ ಬಂದರಿನಿಂದ ಪ್ರಾಚೀನ ಕಾಲದ ಎಲ್ಲಾ ಪ್ರಮುಖ ದೇಶಗಳೊಂದಿಗೆ ವ್ಯಾಪಾರ ಸಂಬಂದವನ್ನು ಹೊಂದಿತ್ತು.

ಬಾಹ್ಯ ಕೊಂಡಿಗಳು 

 Ethiopian Treasures - Queen of Sheba, Aksumite Kingdom - Aksum 
 Ancient History Sourcebook: Accounts of Meröe, Kush, and Axum
 Aksum: UNESCO World Heritage Site
 The Ash Heap of History (Mise
ಹಿಂದಿನ ಕಾಲದ ಸಾಮ್ರಾಜ್ಯಗಳು
ಆಫ್ರಿಕಾ ಖಂಡ
ಒನ್ಇಂಡಿಯಾ

ಒನ್ ಇಂಡಿಯಾ.ಇನ್

ಒನ್ ಇಂಡಿಯಾ.ಇನ್

ಒನ್ ಇಂಡಿಯಾ.ಇನ್ ಭಾರತದ ಆನ್ ಲೈನ್ ವೆಬ್ ಪೋರ್ಟಲ್ ಆಗಿದೆ. ಗ್ರೇನಿಯಂ ಇನ್ಫಾರ್ಮೇಷನ್ ಟೆಕ್ನಾಲಜೀಸ್ ಪ್ರೈ. ಲಿ., ಸಂಸ್ಥೆ ಒಡೆತನದಲ್ಲಿರುವ ಈ ವೆಬ್ ಪೋರ್ಟಲ್ ಸುದ್ದಿ ವಿಶ್ಲೇಷಣೆ, ಕ್ರೀಡೆ, ಮನರಂಜನೆ, ವಿಡಿಯೋ ಹಾಗೂ ವರ್ಗೀಕೃತ ಜಾಹೀರಾತು ನೀಡುತ್ತದೆ. ಅಲೆಕ್ಸಾ ಟ್ರಾಫಿಕ್ ಶ್ರೇಯಾಂಕದಲ್ಲಿ ಒನ್ ಇಂಡಿಯಾ.ಇನ್ ವಿಶ್ವದಲ್ಲಿ 525ನೇ ಸ್ಥಾನದಲ್ಲಿದೆ. ಗೂಗಲ್ ಪುಟ ಶ್ರೇಯಾಂಕದಲ್ಲಿ ಒನ್ ಇಂಡಿಯಾ.ಇನ್ 7ನೇ ಸ್ಥಾನದಲ್ಲಿದೆ. ಅಲೆಕ್ಸಾದ 'ಭಾರತದ ಶ್ರೇಷ್ಠ ವೆಬ್ ತಾಣಗಳು' ಪಟ್ಟಿಯಲ್ಲಿ ಒನ್ ಇಂಡಿಯಾ 34ನೇ ಪುಟದಲ್ಲಿದೆ.

ಪೋರ್ಟಲ್ ಗಳು
ಒನ್ ಇಂಡಿಯಾ ಭಾರತದ ಹಲವು ಭಾಷೆಗಳಲ್ಲಿ ವೆಬ್ ತಾಣಗಳನ್ನು ಹೊಂದಿದೆ. ಅವುಗಳಲ್ಲಿ ಒನ್ ಇಂಡಿಯಾ ಹಿಂದಿ, ದಕ್ಷಿಣ ಭಾರತದ ನಾಲ್ಕು ಭಾಷೆಗಳಲ್ಲಿ, ಒನ್ ಇಂಡಿಯಾ ತಮಿಳು,ಒನ್ ಇಂಡಿಯಾ ಕನ್ನಡ,ಒನ್ ಇಂಡಿಯಾ ತೆಲುಗು,ಒನ್ ಇಂಡಿಯಾ ಮಲೆಯಾಳಂ,

ಒನ್ ಇಂಡಿಯಾ.ಇನ್ ಸಮೂಹದಲ್ಲಿ ಆನ್ ಲೈನ್ ಜಾಹೀರಾತು ಪೋರ್ಟಲ್ ಕ್ಲಿಕ್.ಇನ್ ಪ್ರಮುಖವಾಗಿದೆ. ಸಮುದಾಯ ಆಧಾರಿತ ಕ್ಲಿಕ್.ಇನ್ ವೆಬ್ ತಾಣದಲ್ಲಿ ಆನ್ ಲೈನ್ ವರ್ಗೀಕೃತ ಜಾಹೀರಾತುಗಳು, ಉದ್ಯೋಗ, ಮಾರಾಟ, ಸೇವೆಗಳು, ಸ್ಥಳೀಯ ಸಮುದಾಯ, ಕಾರ್ಯಕ್ರಮಗಳ ವಿವರಗಳು ಲಭ್ಯವಿರುತ್ತದೆ.

ವಾಹಿನಿಗಳು

ಆನ್ ಲೈನ್ ಗ್ರಾಹಕರ ಅಗತ್ಯಕ್ಕೆ ತಕ್ಕಂತೆ ವೈವಿಧ್ಯಮಯ ಶ್ರೇಣಿಯಲ್ಲಿ ಮಾಹಿತಿ ಮತ್ತು ಮನರಂಜನೆ ಒದಗಿಸಲು ಒನ್ ಇಂಡಿಯಾ.ಇನ್ ನ ಈ ತಾಣಗಳು ಲಭ್ಯವಿದೆ

 entertainment.Oneindia.in 
 www.thatscricket.com 
www.goodreturns.in/
 www.boldsky.com/
www.gizbot.com
www.drivespark.com
Videos.Oneindia.in 
 Explore.Oneindia.in - ಭಾರತದ ವಿಷಯಾಧಾರಿತ ಪರಿವಿಡಿ, ಉದ್ಯೋಗ ಸಂಸ್ಥೆಗಳ ಪಟ್ಟಿ ಸಿಗುತ್ತದೆ. 
 Blogs.Oneindia.in  - ಭಾರತದ ಎಲ್ಲಾ ಭಾಷೆಗಳ ಬ್ಲಾಗ್ ಗಳ ಅಸಮಗ್ರ ಪಟ್ಟಿ

ಪರಾಮರ್ಶನೆ

೧. ‌‌[] "Oneindia.in". Neatstat.com.

ಅಂತರ ಜಾಲ ತಾಣಗಳು
ಟ್ರಿಲಿಯನ್

ಟ್ರಿಲಿಯನ್ ಎನ್ನುವುದು ಹತ್ತರ ಘಾತಗಳ ಸಂಖ್ಯಾ ಪದ್ಧತಿಯಲ್ಲಿನ ಒಂದು ಸಂಖ್ಯೆ.  ಈ ಹತ್ತರ ಘಾತಗಳ ಸಂಖ್ಯಾ ಪದ್ಧತಿಗಳಲ್ಲಿ  ಸಣ್ಣ  ಮತ್ತು   ದೊಡ್ಡ  ಮಾನಕ ಪದ್ಧತಿಗಳು  ಎಂಬ ಎರಡು ವ್ಯವಸ್ಥೆಗಳಿದ್ದು  ಈ ಎರಡೂ ವ್ಯವಸ್ಥೆಗಳಲ್ಲಿ ಟ್ರಿಲಿಯನ್ ಶಬ್ದದ ಮೌಲ್ಯ ಬೇರೆಯೇ ಆಗಿದೆ.

ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುವ ಇಂಗ್ಲೀಷ್ ಮಾತನಾಡುವ ದೇಶಗಳಲ್ಲಿ  ಟ್ರಿಲಿಯನ್ ಎಂದರೆ ೧,೦೦೦,೦೦೦,೦೦೦,೦೦೦ ಅಂದರೆ   ೧೦ರ ಮುಂದೆ ೧೨ ಸೊನ್ನೆಗಳು ಅಥವಾ ಹತ್ತರ ಹನ್ನೆರಡನೇ ಘಾತಸಂಖ್ಯೆ
ದೊಡ್ಡ ಮಾನಕ ಪದ್ಧತಿಯನ್ನು ಅನುಸರಿಸುವ ಕಾಂಟಿನೆಂಟಲ್ ಯುರೋಪ್  ಮತ್ತಿತರ ದೇಶಗಳಲ್ಲಿ  ಟ್ರಿಲಿಯನ್ ಎಂದರೆ ೧,೦೦೦,೦೦೦,೦೦೦,೦೦೦,೦೦೦,೦೦೦ ಅಂದರೆ  ೧೦ರ ಮುಂದೆ ೧೮ ಸೊನ್ನೆಗಳು ಅಥವಾ ಹತ್ತರ ಹದಿನೆಂಟನೇ ಘಾತಸಂಖ್ಯೆ.

ಅಮೇರಿಕವು ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುತ್ತದೆ.  ಯುನೈಟೆಡ್ ಕಿಂಗ್‌ಡಂ  ದೇಶವು ೧೯ ಮತ್ತು ೨೦ ನೇ ಶತಮಾನದ   ಬಹುಭಾಗ   ದೊಡ್ಡ ಮಾನಕ ಪದ್ಧತಿಯನ್ನು ಅನುಸರಿಸುತ್ತಿದ್ದ ಕಾರಣ ಈ ಪದ್ದತಿಗಳಿಗೆ ಕ್ರಮವಾಗಿ ಬ್ರಿಟಿಷ್ ಮತ್ತು ಅಮೇರಿಕನ್ ಸಂಖ್ಯಾ ಪದ್ದತಿಗಳು ಎಂದೂ ಹೆಸರು. 

ಆದರೆ ೧೯೭೪ ರಿಂದ ಯನೈಟೆಡ್ ಕಿಂಗ್ ಡಂ ದೇಶವು  ಕೂಡ ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುತ್ತಿದೆ. ಭಾರತ, ಬಾಂಗ್ಲಾ, ನೇಪಾಳ ಮತ್ತು ಪಾಕಿಸ್ತಾನ ದೇಶಗಳು ಇವೆರಡರಲ್ಲಿ ಯಾವುದನ್ನೂ ಬಳಸುವುದಿಲ್ಲ.

ಇದನ್ನೂ ನೋಡಿ
ದೊಡ್ಡ ಸಂಖ್ಯೆಗಳ ಹೆಸರುಗಳು

ಅಂಕಿಗಳು
ಗಣಿತ
ಪ್ರಧಾನ ಮಂತ್ರಿ

ಪ್ರಧಾನಮಂತ್ರಿ ಅಥವಾ ಪ್ರಧಾನಿಗಳು ಸಂಸದೀಯ ವ್ಯವಸ್ಥೆಯಲ್ಲಿ ಸರ್ಕಾರದ ಕಾರ್ಯಾಂಗ ಶಾಖೆಯ ಮಂತ್ರಿಮಂಡಲದ  ಅತ್ಯಂತ ಹಿರಿಯ ಸಚಿವರು.  ಅನೇಕ ವ್ಯವಸ್ಥೆಗಳಲ್ಲಿ, ಪ್ರಧಾನಮಂತ್ರಿಗಳು    ಮಂತ್ರಿಮಂಡಲದ ಇತರ ಸದಸ್ಯರನ್ನು   ಆಯ್ಕೆ ಮಾಡುತ್ತಾರೆ, ವಜಾ ಮಾಡುತ್ತಾರೆ, ಸರ್ಕಾರದಲ್ಲಿ  ಅವರಿಗೆ ಹುದ್ದೆಗಳನ್ನು ಗೊತ್ತುಪಡಿಸುತ್ತಾರೆ. ಅನೇಕ ವ್ಯವಸ್ಥೆಗಳಲ್ಲಿ, ಪ್ರಧಾನಿಯು  ಮಂತ್ರಿಮಂಡಲದ ಸದಸ್ಯ ಹಾಗೂ ಅಧ್ಯಕ್ಷರು.  ಕೆಲವೊಂದು ವ್ಯವಸ್ಥೆಗಳಲ್ಲಿ  ಪ್ರಧಾನಿಗಳು   (ಮುಖ್ಯವಾಗಿ ಸರ್ಕಾರದ ಅರೆ ಅಧ್ಯಕ್ಷೀಯ ವ್ಯವಸ್ಥೆಗಳಲ್ಲಿ)  ರಾಷ್ಟ್ರ ಪ್ರಮುಖನ ನಿರ್ದೇಶನಗಳನ್ನು   ಜಾರಿಗೊಳಿಸಲು ಮತ್ತು ನಾಗರಿಕ ಸೇವೆಗಳನ್ನು  ನಿರ್ವಹಿಸಲು  ನೇಮಕವಾದ ಅಧಿಕಾರಿ ಆಗಿರುತ್ತಾರೆ .

ಲಂಡನ್ನಿನ ಪಾರ್ಲಿಮೆಂಟ್ ವ್ಯವಸ್ಥೆಯ ಮಾದರಿಯ ಸಂಸದೀಯ ವ್ಯವಸ್ಥೆಗಳಲ್ಲಿ, ಪ್ರಧಾನ ಮಂತ್ರಿಯು  ಕಾರ್ಯಾಂಗದ ಮುಖ್ಯಸ್ಥರೂ  ಸರಕಾರದ ಮುಖ್ಯಸ್ಥರೂ ಅಗಿರುತ್ತಾರೆ. ಅಂತಹ ವ್ಯವಸ್ಥೆಗಳಲ್ಲಿ, ರಾಷ್ಟ್ರದ ಪ್ರಮುಖ ಅಥವಾ ರಾಜ್ಯದ ಅಧಿಕೃತ ಪ್ರತಿನಿಧಿ ಮುಖ್ಯಸ್ಥನು  (ಅಂದರೆ ರಾಜ, ಅಧ್ಯಕ್ಷ, ರಾಷ್ಟ್ರಪತಿ ಅಥವಾ ಗವರ್ನರ್ ಜನರಲ್)   ಸಾಮಾನ್ಯವಾಗಿ  ಅಲಂಕಾರಿಕ ಹುದ್ದೆಯನ್ನು ಹೊಂದಿರುತ್ತಾರೆ.  ಆದರೆ  ಅವರಿಗೇ ಮೀಸಲಾದ ಕೆಲವು ಅಧಿಕಾರಗಳೂ ಇರಬಹುದು. 

ಪ್ರಧಾನಮಂತ್ರಿಗಳು ಸಾಮಾನ್ಯವಾಗಿ  ಸಂಸತ್ತಿನ ಸದಸ್ಯನಾಗಿರುತ್ತಾರೆ.  ಅವರೂ ಮಂತ್ರಿಮಂಡಲದ ಕೆಲವು  ಹುದ್ದೆಗಳನ್ನು ಹೊಂದಿರಬಹುದು.

ರಾಜಕಾರಣಿಗಳು
ಜೈಜಗದೀಶ್

ಜೈ ಜಗದೀಶ್ (ಜನನ 29 ಜೂನ್, 1954))  ಕನ್ನಡ ಚಿತ್ರರಂಗದಲ್ಲಿನ  ನಟ,  ನಿರ್ದೇಶಕ ಮತ್ತು ನಿರ್ಮಾಪಕ. ಅವರು ೩೦೦ಕ್ಕೂ  ಚಿತ್ರಗಳಲ್ಲಿ ಪಾಲ್ಗೊಂಡಿದ್ದಾರೆ.  ಅವರು ನಿರ್ದೇಶಿಸಿದ  ಮೊದಲ ಕನ್ನಡ   ಚಿತ್ರ ಮದನ. 

ಭೂಮಿತಾಯಿಯ ಚೊಚ್ಚಲ ಮಗ(೧೯೯೮) , ಓ ಪ್ರೇಮವೆ( ೧೯೯೯),ಕೋತಿಗಳು ಸಾರ್ ಕೋತಿಗಳು(೨೦೦೧), ಕಾಂಚನಗಂಗಾ ( ೨೦೦೫),ಈ ಬಂಧನ (೨೦೦೭),ವಾರೆ ವಾಹ್ (೨೦೧೦) ಅವರ ನಿರ್ಮಾಣದ ಚಲನಚಿತ್ರಗಳು.

ಅವರು ನಾಯಕ ನಟನಾಗಿ 'ಫಲಿತಾಂಶ' ಚಲನಚಿತ್ರದ ಮೂಲಕ ಅಬಿನಯವನ್ನು ಆರಂಭಿಸಿದರು.  ಅವರು ನಟಿಸಿದ ಇತರ ಪ್ರಸಿದ್ಧ ಚಿತ್ರಗಳು,ಬಂಧನ, ಗಾಳಿಮಾತು,ತಾಯಿಕನಸು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 Biography of Jai Jagadish 

ಕನ್ನಡ ಚಿತ್ರರಂಗದ ನಟರು
ಅಶರೀರವಾಣಿ

ಭಾರತದ ಪುರಾಣ, ಕಾವ್ಯ, ದಂತಕಥೆ,ಐತಿಹ್ಯಗಳಲ್ಲಿ ಸಾಮಾನ್ಯವಾಗಿ ದೇವರುಗಳು ಧ್ವನಿಯ ಮೂಲಕ ಕೊಡುವ ಸೂಚನೆ.ಅಥವಾ ಘೋಷಣೆ. ಯಾರದು ಈ ಧ್ವನಿಯೋ ಅವರ ಶರೀರವು ಕಣ್ಣಿಗೆ ಕಾಣದ್ದರಿಂದ ಶರೀರವಿಲ್ಲದೆ ಬಂದ  ಮಾತು ಎಂಬ ಅರ್ಥ ಈ ಶಬ್ದಕ್ಕೆ. 
ಆಕಾಶವಾಣಿ ಎಂಬ ಶಬ್ದವನ್ನೂ ಇದೇ ಅರ್ಥ ಕೊಡುತ್ತಿತ್ತಾದರೂ , ಈಗ ಅದನ್ನು ಭಾರತ ಸರಕಾರದ ರೇಡಿಯೋ ವ್ಯವಸ್ಥೆಯನ್ನು ಸೂಚಿಸಲು ಬಳಸಲಾಗುತ್ತಿದೆ.
ಸಂವಹನ
ಹೋಟೆಲ್

ಹೋಟೆಲ್ ಅಲ್ಪ ಅವಧಿಗೆ ಸಂದಾಯಿತ ವಸತಿಯನ್ನು ಒದಗಿಸುವ ಒಂದು ನೆಲೆ. ಹಿಂದೆ ಒದಗಿಸಲಾಗುತ್ತಿದ್ದ ಒಂದು ಹಾಸಿಗೆ, ಒಂದು ಬೀರು, ಒಂದು ಸಣ್ಣ ಮೇಜು ಮತ್ತು ಒಂದು ವಾಶ್ ಬೇಸಿನ್ ಇರುವ ಕೇವಲ ಒಂದು ಕೋಣೆಯನ್ನು ಒಳಗೊಂಡ ಮೂಲ ವಸತಿ ಸೌಕರ್ಯದ ವ್ಯವಸ್ಥೆಯನ್ನು ಸ್ನಾನಗೃಹಗಳು ಮತ್ತು ಹವಾನಿಯಂತ್ರಣ ಅಥವಾ ವಾಯುಗುಣ ನಿಯಂತ್ರಣವನ್ನು ಒಳಗೊಂಡ ಆಧುನಿಕ ಸೌಲಭ್ಯಗಳಿರುವ ಕೋಣೆಗಳಿಂದ ಬದಲಿಸಲಾಗಿದೆ. ದೂರವಾಣಿ, ಅಲಾರಂ ಗಡಿಯಾರ, ಟೀವಿ, ತಿಜೋರಿ, ಲಘು ಆಹಾರ ಮತ್ತು ಪಾನೀಯಗಳಿರುವ ಮಿನಿ-ಬಾರ್, ಮತ್ತು ಚಹಾ ಹಾಗು ಕಾಫ಼ಿ ತಯಾರಿಸಲು ಇರುವ ಸೌಲಭ್ಯಗಳು ಹೋಟೆಲ್ ಕೋಣೆಗಳಲ್ಲಿ ಕಾಣುವ ಹೆಚ್ಚುವರಿ ಸಾಮಾನ್ಯ ವಸ್ತುಗಳಾಗಿವೆ.ಈಗಿನ ಕಾಲದ ಗಣನೀಯ ಹೋಟೆಲ್‍ಗಳಲ್ಲಿ ಈಜು ಕೊಳಗಳನ್ನು ಸಹ ಕಾಣಬಹುದು.ಅದಲ್ಲದೆ ಈ ನಡುವೆ ಅಧಿಕೃತ ಸಭೆಗಳನ್ನು ಹೋಟೆಲ್‍ಗಳಲ್ಲಿಯೇ ನಡೆಸುತ್ತಾರೆ.

ಉಲ್ಲೇಖಗಳು 

ಪ್ರವಾಸಿ ವಸತಿ ಸೌಕರ್ಯಗಳು
ಶಿವಾಜಿರಾವ್ ಜಾಧವ್

ತಮ್ಮ ವಿಶಿಷ್ಠವಾದ ಹಾವಭಾವಗಳ ಜೊತೆಗೆ ಅಸ್ಖಲಿತ ಆಡುಭಾಷೆಯನ್ನು ತಮಗಾಗಿ ದುಡಿಸಿಕೊಂಡಕಾರಣಕ್ಕಾಗಿ,'ಕನ್ನಡ ಕಿರುತೆರೆ'ಯ ಅತ್ಯಂತ ಜನಪ್ರಿಯ ನಟರಲ್ಲೊಬ್ಬರಾದ,ಶಿವಾಜಿ ರಾವ್ ಜಾಧವ್ ಸುದ್ದಿಯಲ್ಲಿದ್ದಾರೆ. ಆದರೆ ಅಭಿನಯದಲ್ಲಿ ಅತ್ಯಂತ ಆಸಕ್ತಿ ಬಂದಿದ್ದು ನಿರಂತರವಾಗಿ ಮಾಸ್ಟರ್ ಹಿರಣ್ಣಯ್ಯನವರ ನಾಟಕಗಳನ್ನು ವೀಕ್ಷಿಸಿದ್ದರಿಂದ. ಮನೆಗೆ ಬಂದಮೇಲೂ ಆ ಪಾತ್ರಗಳ ಮಾತುಕತೆಗಳನ್ನು ನೆನೆಸಿಕೊಂಡು ಅಭಿನಯಿಸುವ ಪರಿಪಾಠವಿಟ್ಟುಕೊಂಡಿದ್ದರು. ಬೀದಿನಾಟಕಗಳು, ಅವರ ಮನಸ್ಸಿನ ಮೇಲೆ ಗಾಢವಾದ ಪರಿಣಾಮ ಬೀರಿದವು. 'ಮಂಥನದ ಶಿವಶಂಕರ ರೆಡ್ಡಿ', 'ಅನಾವರಣದ ಆರೋಗ್ಯ ಸಚಿವ','ಚಿ.ಸೌ.ಸಾವಿತ್ರಿಯ ನಾಣಿ' ಅವರ ಕಿರುತೆರೆಯ ಮರೆಯಲಾರದ ಪಾತ್ರಗಳು.

ಜನನ ಹಾಗೂ ಮನೆಯ ವಾತಾವರಣ
ಶಿವಾಜಿ ರಾವ್ ಜಾಧವ್, ಹುಟ್ಟಿಬೆಳೆದದ್ದು ಮೈಸೂರಿನಲ್ಲಿ ; ಮನೆಯ ಕಸುಬು 'ಬೇಕ್ರಿ ಉದ್ಯಮ'. ಇದನ್ನು  ಸನ್ ೧೯೫೩ ರಲ್ಲಿ ರವರ ಅಜ್ಜ ಶುರುಮಾಡಿದ್ದರು. ನಿರ್ಮಲಾ ಬೇಕರಿಯ ಒಡೆಯ ತಂದೆಯವರ ಹೆಸರು, ಗಣೇಶ ರಾವ್, ತಾಯಿ, ಸರಸ್ವತಿ ಬಾಯಿ. ಗಣೇಶ ರಾವ್ ರವರು, ೧೯೭೦ ರಲ್ಲಿ 'ಮೈಸೂರು ನಗರಸಭೆಗೆ ಉಪಾಧ್ಯಕ್ಷ'ರಾಗಿದ್ದರು. 'ಶಿವಾಜಿರಾವ್ ಜಾಧವ್', 'ಬಿ.ಎ.ಪದವಿ'ಯನ್ನು ಗಳಿಸಿದ ಬಳಿಕ 'ನಾಟಕದ ಡಿಪ್ಲೊಮ'ಮಾಡಿಕೊಂಡಿದ್ದಾರೆ. ಅವರ ದೊಡ್ಡ ಕುಟುಂಬದಲ್ಲಿ ಅತ್ತೆ ಮಾವನವರೂ ಇದ್ದಾರೆ. ೧೯೮೦ ರ ದಶಕದಲ್ಲಿ ಮೈಸುರಿನ ನಾಟಕ ತಂಡಗಳಲ್ಲಿ ತೀವ್ರವಾಗಿ ಆಸಕ್ತಿವಹಿಸಿದ್ದರು. ಆಗ ಹೆಚ್ಚು ಚಾಲನೆಯಲ್ಲಿದ್ದ ದೇವನೂರು ಮಹಾದೇವರ ಕುಸುಮಬಾಲ, ದ್ಯಾವನೂರು, ಒಡಲಾಳ ನಾಟಕ ಗಳಲ್ಲಿ ಅಭಿನಯಿಸಿದ್ದರು. ಆಡುಭಾಷೆಯ ಚೌಕಟ್ಟಿನಲ್ಲಿ ಹೆಣೆದ ಆ ನಾಟಕಗಳ ಜೀವಂತ ಪಾತ್ರಗಳು ಅವರಿಗೆ ಭಾಷೆಯ ಮೇಲೆ ಹಿಡಿತವನ್ನು ಎಡೆಮಾಡಿಕೊಟ್ಟವು.

ಧಾರಾವಾಹಿಗಳ ಶೂಟಿಂಗ್ ಬೆಂಗಳೂರಿನಲ್ಲಿ
'ಶಿವಾಜಿರಾವ್' ರವರಿಗೆ, ತಮ್ಮ  ದೊಡ್ಡ ಪರಿವಾರದಿಂದಾಗಿ ಮೈಸೂರು ಬಿಟ್ಟುಬರಲು  ಸಾಧ್ಯವಾಗಿಲ್ಲ. ಕೆಲವು ಸಮಯ, ಅಥವಾ ಒಂದು ವಾರದ ಅಥವ ಹೆಚ್ಚಿನ ಸಮಯದ ಶೂಟಿಂಗ್ ಇದ್ದಾಗ ಬೆಂಗಳೂರಿನ ಅವರ  ಭಾವಮೈದುನರ ಮನೆಯಲ್ಲಿ ಉಳಿದುಕೊಳ್ಳುವ ಏರ್ಪಡುಮಾಡಿಕೊಂಡಿದ್ದಾರೆ.

ಮೈಸೂರಿನಿಂದ ಬೆಂಗಳೂರಿಗೆ
ಮೈಸೂರಿನಿಂದ ಬೆಂಗಳೂರಿಗೆ ತಮ್ಮ ವೃತ್ತಿಗಾಗಿಯೇ ಬಂದು ಹೋಗುವ  ಕಲಾವಿದರ ಪಟ್ಟಿಯಲ್ಲಿ 'ಶಿವಾಜಿ ರಾವ್ ಜಾಧವ್' ರೂ ಒಬ್ಬರು. ನಸುಬೆಳಕಿನಲ್ಲೇ ಮೂರು ಮುಕ್ಕಾಲಿಗೇ ಎದ್ದು ನಾಲ್ಕೂವರೆ ಬಸ್ಸಿನಲ್ಲಿ ಕುಳಿತು ಪ್ರಯಾಣಿಸುತ್ತಾರೆ. ಹೀಗೆ ಕೆಲಸಕ್ಕಾಗಿಯೇ ಬಂದು ವಾಪಸ್ಸಾಗುವ  ಮಂಡ್ಯ ರಮೇಶ್,ಪ್ರಕಾಶ್ ಶೆಣೈ ಮುಂತಾದ ಕಲಾವಿದರ  ಹೆಸರಿನ ದೊಡ್ಡ ಪಟ್ಟಿಯಿದೆ. ನಾಟಕದ ಪ್ರಭಾವದಿಂದಾಗಿ ದಲ್ಲಿ ಗಳಿಸಿದ ಭಾಷಾ ಪ್ರಭುತ್ವ, ಒಂದು ಹೊಸತನವನ್ನು ತರಲು ಸಹಾಯವಾಯಿತು. ಸಿನಿಮಾಗಳಲ್ಲಿ ಸಿಗದ ಜನಪ್ರಿಯತೆ ಅವರಿಗೆ ದೊರೆತಿದೆಯೆಂಬ ಭಾವನೆ ಅವರದು. ಇನ್ನೂ ಕೆಲವು ಧಾರಾವಾಹಿಗಳಲ್ಲೂ ಹಾಗೂ  ಸಿನಿಮಾಗಳಲ್ಲೂ ಕರೆಬರುತ್ತಿದ್ದರೂ ಸದ್ಯಕ್ಕೆ ಯಾವುದನ್ನೂ ತಲೆಗೆ ಹಚ್ಚಿಕೊಂಡಿಲ್ಲ. 'ಸಾವಿತ್ರಿ ಧಾರವಾಹಿ'ಯಲ್ಲಿ 'ನಾಣಿಯ ಪಾತ್ರ'ದಲ್ಲಿ ಅವರು ಹೆಚ್ಚು ವ್ಯಸ್ತರಾಗಿದ್ದಾರೆ.

ನಾಟಕ ಮತ್ತು ಕಿರುತೆರೆಯ ಬಗ್ಗೆ
ನಾಟಕಕ್ಕೆ ಹೋಲಿಸಿದರೆ, ಧಾರಾವಾಹಿಯಲ್ಲಿ ಅಭಿನಯದಲ್ಲಿ  ಕೆಲವು ಸ್ವಾತಂತ್ರ್ಯಗಳಿಲ್ಲ. ಉದಾಹರಣೆಗೆ, 'ಚಾನೆಲ್ ಮಾಲೀಕ'ರ ಅನಿಸಿಕೆಗಳಿಗೆ ನಿರ್ದೇಶಕರು, ಮತ್ತು ಅವರ ಹಿಡಿತದಲ್ಲಿರುವ ನಟ-ನಟಿಯರು, ತಾಳಹಾಕಬೇಕಾದ ಪ್ರಸಂಗಗಳೇ ಹೆಚ್ಚು. ಕೆಲವು ವೇಳೆ ನಿರ್ದೇಶಕ ಅಥವಾ ಮಾಲೀಕನಿಗೆ ಸರಿತೋರದಿದ್ದರೆ, ಸಂಪೂರ್ಣವಾಗಿ ಎಲ್ಲವನ್ನೂ ಅಳಿಸಿ ಮತ್ತೆ ನಿರ್ಮಾಣಮಾಡುವ ಸಾಧ್ಯತೆಗಳೂ ಇವೆ. ಆದರೆ ಒಮ್ಮೆ ರಂಗಮಂಚದ ಮೇಲೆ ನಟ/ನಟಿಯರು ಪ್ರವೇಶಿಸಿದರೆ, ನಟನೆ ಮತ್ತು ಮಾತಿನ ಧಾಟಿಯಲ್ಲಿ ಕೆಲವು ಮಾರ್ಪಾಡುಗಳನ್ನು ಮಾಡಲು ಅವರು ಸ್ವತಂತ್ರರು. ಸಭಿಕರಿಂದ ಯಾವ ತಕರಾರೂ ಬರದಿದ್ದರಾಯಿತು. ಇವು 'ಶಿವಾಜಿ ಜಾಧವ್' ರವರ ವೈಯಕ್ತಿಕ ಅನಿಸಿಕೆಗಳು.

ಹೊರ ಸಂಪರ್ಕ ಕೊಂಡಿ :
 []

 ಕನ್ನಡದ ಕಿರುತೆರೆಯ ನಟ
ಪ್ರಾಕೃತಿಕ ಭಾಷೆಯ ಪರಿಷ್ಕರಣೆ

ಪ್ರಾಕೃತಿಕ ಭಾಷೆಯ ಪರಿಷ್ಕರಣೆ ಎಂದರೆ ನೈಸರ್ಗಿಕ/ಪ್ರಾಕೃತಿಕ (ನಾವು ಮಾತಾಡುವ) ಭಾಷಾ ಮಾಧ್ಯಮಗಳ ಮೂಲಕ ಮನುಷ್ಯ-ಸಂಗಣಕ ಒಡನಾಟದ ಬಗ್ಗೆ ಅಧ್ಯಯಯನ ನಡೆಸುವ ಒಂದು ವೈಜ್ಞಾನಿಕ ಕ್ಷೇತ್ರ.   ಭಾಷಾ ವಿಜ್ಞಾನ ಮತ್ತು ಸಂಗಣಕ ವಿಜ್ಞಾನದ ವಿಧಾನಗಳನ್ನು ಉಪಯೋಗಿಸಿ ನಾವು ಮಾತಾಡುವ ಭಾಷೆಯಲ್ಲಿಯೇ ಕಂಪ್ಯೂಟರಿಗೆ ಹೇಗೆ ಸೂಚನೆಗಳನ್ನು ನೀಡಬಹುದು ಎಂದು ಸಂಶೋಧನೆ ಮಾಡುವ ಕೃತಕ ಮತಿ/ಕೃತಕ ಬುದ್ಧಿಮತ್ತೆ ಕ್ಷೇತ್ರದ ಒಂದು ಶಾಖೆಯಾಗಿ ಇದು ಬೆಳೆದು ಬಂದಿದೆ.

ಉಲ್ಲೇಖ ಪಟ್ಟಿ 

ಭಾಷೆ
ಮನುಷ್ಯ-ಸಂಗಣಕ ಒಡನಾಟ

ಜನರು ತಮಗೆ ಮಾಡಿಸಬೇಕಾದ ಕೆಲಸವನ್ನು ಸಂಗಣಕಕ್ಕೆ (ಕಂಪ್ಯೂಟರಿಗೆ) ಸೂಚಿಸಲು ಹಾಗೂ ಸಂಗಣಕವು ಜನರಿಗೆ ಅರ್ಥವಾಗುವ ರೀತಿಯಲ್ಲಿ  ಫಲಿತಾಂಶವನ್ನು ಒದಗಿಸಲು ಸುಲಭವಾಗುವಂತೆ ಚೌಕಟ್ಟು ರಚಿಸುವ ಕ್ಷೇತ್ರವೇ ಮನುಷ್ಯ-ಸಂಗಣಕ ಒಡನಾಟ.

ಮಾಹಿತಿ ತಂತ್ರಜ್ಞಾನ
ದಕ್ಷಿಣ ಕನ್ನಡ ಜಿಲ್ಲೆಯ ಪ್ರಮುಖ ಹಳ್ಳಿಗಳು

ಇರವತ್ತೋರು,ಬೀಡು,ಉಜಿರೆ,ಉಪ್ಪಿನಂಗಡಿ,ಹಿರೇಬಂಡಾಡಿ,ಸುಬ್ರಹ್ಮಣ್ಯ,ಧರ್ಮಸ್ಥಳ,ಪಾಣಾಜೆ,ಐವರ್ನಾಡು,ಪಂಜ,ಕೊಡಿಯಾಲ, ವಿಟ್ಲ,ಈಶ್ವರಮಂಗಿಲ,ಮಾಣಿ,ಮೇಲ್ಕಾರು,ಪೈಂಬಚ್ಚಾಲು, 

ದಕ್ಷಿಣ ಕನ್ನಡ ಜಿಲ್ಲೆ

idarmasthala
kolya
ಸೀಸರ್ವ

ಸೀಸರ್ವವು ಒಂದು ಆಧ್ಯಾತ್ಮಿಕ ಸಂಶೋಧನಾ ಕೇಂದ್ರವಾಗಿದ್ದು ಇಲ್ಲಿ ಭಾರತೀಯ ಜೋತಿಷ್ಯ ಶಾಸ್ತ್ರ , ವಾಸ್ತು ಶಾಸ್ತ್ರ , ಜಪಾನಿಯರ ರೇಕಿ,ಸಂಜ್ನ್ಯಾ ಶಾಸ್ತ್ರ .
ಹವಾಸಿ ಆಧ್ಯಾತ್ಮಿಕ ಸಂಶೋಧನಾ ಗುಂಪಾಗಿ ಪ್ರಾರಂಭವಾದ ಸೀಸರ್ವವು ಇದೀಗ ಸುಮಾರು ೭೫೦ ಕ್ಕೂ ಹೆಚ್ಚು ಸಮಸ್ಯೆಯನ್ನು ಜೋತಿಷ್ಯ ಶಾಸ್ತ್ರದ ಮೂಲಕ ಬಗೆಹರಿಸಿದೆ , ಸುಮಾರು ೫೨೧ ಕ್ಕೂ ಹೆಚ್ಚು ವಾಸ್ತುರೀತ್ಯ ಸಮಸ್ಯೆಗೆ ಪರಿಹಾರವನ್ನು ಯಾವುದೇ ವಾಸ್ತು ಪ್ರಕೃತಿಗೆ ತೊಂದರೆಯಾಗದಂತೆ ಸೂಚಿಸಿದೆ, ಸುಮಾರು ೨೫೧ ಕ್ಕೂ ಸಾಮಾನ್ಯ ಹಾಗೂ ಅತೀ ಕ್ಲಿಷ್ಟ ಸಮಸ್ಯೆಗಳಿಗೆ ಪರಿಹಾರವನ್ನು ಕೊಟ್ಟಿದೆ. ಪಿರಮಿಡ್,ದೀಪಾರಾಧನೆ,ರೇಕಿ,ಸಂಕಲ್ಪ,ಪ್ರಾಥಮಿಕ ಸಾಂಪ್ರಧಾಯಿಕ ಆಚರಣೆಗಳು ಇವುಗಳು ಮುಖ್ಯ ಪರಿಹಾರ ವಿಚಾರವಾಗಿದೆ. 
ಸೀಸರ್ವವು ಮೂಲತಹ ಅರೆಹೊಳೆಯನ್ನು ತನ್ನ ಮೂದಲ ಕಾರ್ಯಕ್ಷೇತ್ರವನ್ನಾಗಿ ಮಾಡಿಕೋಂಡಿದ್ದು ಕ್ರಮೇಣ ಬೆಂಗಳೂರು ನಗರಕ್ಕೂ ವಿಸ್ತರಿಸಲಾಗಿದೆ .

ಸಂಶೋಧನೆ
ಹೋಟೆಲ್ ಕ್ಯಾಲಿಫೋರ್ನಿಯಾ

"ಹೋಟೆಲ್ ಕ್ಯಾಲಿಫೋರ್ನಿಯಾ" ಈಗಲ್ಸ್ ವಾದ್ಯಗೋಷ್ಠಿಯ ಇದೇ ಹೆಸರಿನ ಧ್ವನಿಸುರುಳಿಯ ಶೀರ್ಷಿಕೆ ಗೀತೆ ಮತ್ತು ಇದನ್ನು ಫೆಬ್ರವರಿ ೧೯೭೭ರಲ್ಲಿ ಬಿಡುಗಡೆ ಮಾಡಲಾಯಿತು. ಅದು ಧ್ವನಿಸುರುಳಿ ಉದ್ದೇಶಿತ ರಾಕ್ ಅವಧಿಯ ಅತ್ಯಂತ ಪರಿಚಿತವಾಗಿದ್ದ ಗೀತೆಗಳಲ್ಲೊಂದು. ಗೀತೆಯ ಸಾಹಿತ್ಯವನ್ನು ಡಾನ್ ಫ಼ೆಲ್ಡರ್, ಡಾನ್ ಹೆನ್ಲಿ ಮತ್ತು ಗ್ಲೆನ್ ಫ಼್ರೇ ಬರೆದಿದ್ದಾರೆ. ಹೆನ್ಲೆಯವರು ಈ ಹಾಡಿನ ಪ್ರಮುಖ ಗಾಯಕರು. ಈ ಹಾಡಿನಲ್ಲಿ ಅವರು, ಜೋ ವಾಲ್ಷ್ ಮತ್ತು ಫೆಲ್‍ಡರ್ ಗಿಟಾರ್ ವಾದ್ಯವನ್ನು ನುಡಿಸಿದ್ದಾರೆ.

ಈಗಲ್ಸ್ ವಾದ್ಯಗೋಷ್ಠಿಯ ಹಾಡುಗಳು
ಪಾಶ್ಚಾತ್ಯ ಸಂಗೀತಗಾರರು

ಉಲ್ಲೇಖಗಳು
ಅಲೋಪತಿ

ಅಲೋಪತಿ ಈ ಶಬ್ದವನ್ನು ಹೋಮಿಯೋಪತಿ ಪದ್ಧತಿಯ ಸ್ಥಾಪಕ ಸ್ಯಾಮ್ಯುಯೆಲ್ ಹಾನಿಮನ್ ಪ್ರಥಮವಾಗಿ ಆ ಕಾಲದಲ್ಲಿ ಪಾಶ್ಚಾತ್ಯ ದೇಶಗಳಲ್ಲಿ ಬಳಕೆಯಲ್ಲಿದ್ದ ಎಲ್ಲಾ ವೈದ್ಯ ಪದ್ಧತಿಗಳನ್ನು ತನ್ನ ವೈದ್ಯಪದ್ದತಿಯಾದ ಹೋಮಿಯೋಪತಿಗಿಂತ ಪ್ರತ್ಕೇಕಿಸಲು ಉಪಯೋಗಿಸಿದರು. ನಾವು ಈಗ ಇದನ್ನು ಕಾಯಿಲೆಯ ಪರಿಣಾಮಕ್ಕಿಂತ ಭಿನ್ನವಾದ ಪರಿಣಾಮವನ್ನು ದೇಹದಲ್ಲಿ ಉಂಟುಮಾಡಿ ರೋಗವನ್ನು ಗುಣಪಡಿಸುವ ವೈದ್ಯಪದ್ಧತಿ ಎಂದು ಕರೆಯಬಹುದಾಗಿದೆ.ಇದು ಮುಖ್ಯವಾಗಿ ಪಾಶ್ಚಾತ್ಯ ದೃಷ್ಟಿಕೋನವನ್ನು ಹೊಂದಿದೆ.
ವೈದ್ಯಕೀಯ ಸಂಶೋಧನೆ
ಔಷಧ
ಅಲ್ಫಾ ಸೆಂಟಾರಿ

'ಅಲ್ಫಾ ಸೆಂಟಾರಿ' ಸೆಂಟಾರಸ್ ನಕ್ಷತ್ರಪುಂಜದಲ್ಲಿರುವ ಅತ್ಯಂತ ಕಾಂತಿಯುತವಾದ ಒಂದೇ ನಕ್ಷತ್ರದಂತೆ ಗೋಚರಿಸುವ ನಕ್ಷತ್ರಗಳ ಗುಂಪು. ಇದರಲ್ಲಿ ಭಿನ್ನ ಕಾಂತಿಯ ಮೂರು ನಕ್ಷತ್ರಗಳಿವೆ.ಅಲ್ಫಾ ಸೆಂಟಾರಿ -ಎ ಮತ್ತು ಅಲ್ಫಾ ಸೆಂಟಾರಿ-ಬಿ ಯು ಪರಸ್ಪರ ಗುರುತ್ವಾಕರ್ಶಣೆಯಿಂದ ಅತ್ಯಂತ ಸಮೀಪವಾಗಿ ಹಿಡಿದಿಡಲ್ಪಟ್ಟು ಜೋಡಿ ನಕ್ಷತ್ರ(Binary star)ಗಳಾಗಿದ್ದರೆ ಪ್ರಾಕ್ಸಿಮಾ ಸೆಂಟಾರಿ ಎಂಬ ಮೂರನೆ ನಕ್ಷತ್ರ ಸ್ವಲ್ಪ ದೂರದಲ್ಲಿದೆ. ಈ ನಕ್ಷತ್ರಗಳ ಗುಂಪು ಭೂಮಿಯಿಂದ ೪.೩ ಜ್ಯೋತಿರ್ವರ್ಷಗಳಷ್ಟು ದೂರದಲ್ಲಿವೆ.ಇವುಗಳನ್ನು ಧಕ್ಷಿಣ ಗೋಳಾರ್ಧದಿಂದ ಮಾತ್ರವೇ ನೋಡಲು ಸಾದ್ಯ. ಈ ಅಲ್ಫಾ ಸೆಂಟಾರಿ ನಕ್ಷತ್ರಗಳ ಗುಂಪು ನಮ್ಮ ಸೌರವ್ಯೂಹವನ್ನು ಸೆಕೆಂಡಿಗ ಸುಮಾರು ೨೩ ಕಿಲೋಮೀಟರ್ ವೇಗದಿಂದ ಸಮೀಪಿಸುತ್ತಿವೆ.
ಖಗೋಳಶಾಸ್ತ್ರ
ನಕ್ಷತ್ರಗಳು
ಬೇವಿನಹಳ್ಳಿ

ತುಮಕೂರು ಜಿಲ್ಲೆ ಸಿರಾ ತಾಲ್ಲೂಕಿನ ಒಂದು ಇತಿಹಾಸ ಪ್ರಸಿದ್ಧ ಹಳ್ಳಿ.. ಈ ಗ್ರಾಮ ದಲ್ಲಿ ನೆಲೆಸಿರುವ ಪುರಾಣ ಪ್ರಸಿದ್ಧ ಶ್ರೀ ಜುಂಜಪ್ಪವ ದೇವಸ್ಥಾನದಲ್ಲಿ ಪ್ರತೀ ವರ್ಷ ದೀಪಾವಳಿಯ ನಂತರದ ಮೊದಲ ಸೋಮವಾರದಂದು ಬೃಹತ್ ಜಾತ್ರಾ ಮಹೋತ್ಸವ ನಡೆಯುತ್ತದೆ ಹಾಗೂ ಈ ದಿನ ಸಂಜೆ ಈ ಗ್ರಾಮದಲ್ಲಿ ಅನೇಕ ಜಾನಪದ ಕಲಾ ಪ್ರದರ್ಶನಗಳು ನಡೆಯುತ್ತವೆ ಅಂತಹ  ಜಾನಪದ ಕಲೆಗಳಲ್ಲಿ ಪ್ರಮುಖವಾಗಿ ಸೋಮನಕುಣಿತ, ಅರೆವಾದ್ಯ, ಕೋಲಾಟ, ಸೋಬಾನೆ ಪದಗಳು, ಪಟಕುಣಿತ, ಮಣೇವು ಕುಣಿತ, ಮುತ್ತಿನ ಪಲ್ಲಕ್ಕಿ ಉತ್ಸವ, ಇತ್ಯಾದಿ ಕಲಾ ಪ್ರದರ್ಶನಗಳು ನೋಡುಗನ ಮನಸೂರೆಗೊಳ್ಳುವುದಂತೂ ನಿಜ.

ತುಮಕೂರು ಜಿಲ್ಲೆ
ಸಂಕೇಶ್ವರವು

ಸಂಕೇಶ್ವರವು ಬೆಳಗಾವಿ ಜಿಲ್ಲೆಯ ಪ್ರಮುಖ ಪಟ್ಟಣವಾಗಿದ್ದು ಹುಕ್ಕೇರಿ ತಾಲೂಕಿನಲ್ಲಿದೆ. ಸಂಕೇಶ್ವರ ನಗರವು ರಾಷ್ಟ್ರೀಯ ಹೆದ್ದಾರಿ ೪ ಹತ್ತಿರವಾಗಿದ್ದು, ಬೆಳಗವಿಯಿಂದ ಸುಮಾರು ೫೦ ಕಿ.ಮಿ ದೂರದಲ್ಲಿದೆ. ನಗರದ ಪಕ್ಕದಲ್ಲಿ ಹಿರಣ್ಯಕೇಶಿ ನದಿ ಹರಿದುಹೊಗುತ್ತಿದೆ.

ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಸಂಕೇಶ್ವರ

ಸಂಕೇಶ್ವರವು ಬೆಳಗಾವಿ ಜಿಲ್ಲೆಯ ಪ್ರಮುಖ ಪಟ್ಟಣವಾಗಿದ್ದು ಹುಕ್ಕೇರಿ ತಾಲೂಕಿನಲ್ಲಿದೆ. ಸಂಕೇಶ್ವರ ನಗರವು ರಾಷ್ಟ್ರೀಯ ಹೆದ್ದಾರಿ ೪ ಹತ್ತಿರವಾಗಿದ್ದು, ಬೆಳಗವಿಯಿಂದ ಸುಮಾರು ೫೦ ಕಿ.ಮಿ ದೂರದಲ್ಲಿದೆ. ನಗರದ ಪಕ್ಕದಲ್ಲಿ ಹಿರಣ್ಯಕೇಶಿ ನದಿ ಹರಿದುಹೊಗುತ್ತಿದೆ.

ಭೌಗೋಳಿಕ ಲಕ್ಷಣಗಳು
ಸಂಕೇಶ್ವರ ನಗರವು ಸಮುದ್ರ ಮಟ್ಟದಿಂದ ೬೩೮ ಮೀ (೨೦೯೩ ಅಡಿ) ಏತ್ತರದಲ್ಲಿದ್ದು , ಸುಮಾರು  ದಲ್ಲಿದೆ. ರಾಜಧಾನಿ ಬೆಂಗಳೂರಿನಿಂದ ೫೫೨ ಕಿ.ಮಿ ದೂರದಲ್ಲಿ ವಾಯವ್ಯ ದಿಕ್ಕಿನಲ್ಲಿ ನೆಲೆಸಿದ್ದು ಇತರ ಮಹಾನಗರ ಮುಂಬೈನಿಂದ ದಕ್ಷಿಣದಲ್ಲಿ ೫೦೦ ಕಿ.ಮಿ, ಹೈದರಾಬಾದನಿಂದ ಪಶ್ಛಿಮಕ್ಕೆ ೫೨೮ ಕಿ.ಮಿ ಹಾಗೂ ಪಣಜಿಯಿಂದ ೧೭೩ ಕಿ.ಮಿ ದೂರದಲ್ಲಿದೆ. ಇದು ಜಿಲ್ಲಾ ಕೇಂದ್ರದಿಂದ ೫೦ ಕಿ.ಮಿ ಉತ್ತರದಲ್ಲಿದೆ. ಸಂಕೇಶ್ವರವು  ಬೆಳಗಾವಿ ಜಿಲ್ಲೆಯ ಪ್ರಮುಖ ನಗರಗಳಾದ ಗೋಕಾಕ್,ಚಿಕ್ಕೋಡಿ,ನಿಪ್ಪಾಣಿ,ಅಥಣಿ,ಬೈಲಹೊಂಗಲ,ಸೌಂದತ್ತಿ,ರಾಯಬಾಗ್ ಗಳೊಂದಾಗಿದೆ.

ಸಾರಿಗೆ
ಸಂಕೇಶ್ವರವು ಕರ್ನಾಟಕ,ಗೋವಾ,ಮಹಾರಾಷ್ಟ್ರ ರಾಜ್ಯಗಳಿಗೆ ರಾಷ್ಟ್ರೀಯ ಹೆದ್ದಾರಿ ೪ ಯೊಂದಿಗೆ ಒಳ್ಳೆಯ ಸಾರಿಗೆ ವ್ಯವಸ್ಠೆಹೊಂದಿದ್ದು, ಸರಕಾರಿ ಬಸ್ ನಿಲ್ಡಾಣ ಹಾಗೂ ಬಸ್ ಘಟಕಹೊಂದಿದೆ. ಸಮಿಪಕ್ಕೆ ಘಟಪ್ರಭ (೩೨ ಕಿ.ಮಿ),ಬೆಳಗಾವಿ (೫೨ ಕಿ.ಮಿ.), ಕೊಲ್ಹಾಪುರ(೬೪ ಕಿ.ಮಿ) ರೈಲುನಿಲ್ದಾಣಗಳಿದ್ದು, ವಿಮಾನ ನಿಲ್ದಾಣವಗಿ ಬೆಳಗಾವಿ ಸಾಂಬ್ರ, ಬೆಂಗಳೂರು ಹಾಗೂ ಮುಂಬೈಯಿಂದ ವಿಮಾನ ಹಾರಟ ವ್ಯವಸ್ಥೆಯಿದೆ.

ಪ್ರವಾಸೋದ್ಯಮ

ಶಂಕರಲಿಂಗ ದೇವಸ್ಥಾನ
ಸಂಕೇಶ್ವರ ಪಟ್ಟಣದ ಹಿರಣ್ಯಕೇಶಿ ನದಿಯ ದಡದಲ್ಲಿ ಸುಪ್ರಸಿದ್ಧ ಶಂಕರಲಿಂಗ ದೇವಸ್ಥಾನ (ಶಂಕರಲಿಂಗ ಮಠ) ಇದ್ದು, ಈ ದೇವಾಲಯವು ಕ್ರಿ.ಶ ೧೧೨೦ ಕ್ಕಿಂತ ಮೊದಲು ನಿರ್ಮಿಸಲಾಗಿದೆ ಎಂದು ಪ್ರತೀತಿ ಇದೆ. ಇದನ್ನು ದ್ರುಡಿಕರಿಸಲು ೩ ಕಲ್ಲಿನ ಮೇಲೆ ಬರಹ ಕೆತ್ತಲಾಗಿದ್ದು , ೧೧೯೯- ೧೨೧೮ ರ ಮಧ್ಯ ಭಾಗದಲ್ಲಿ ಕೆತ್ತಲಾಗಿದೆ. ಪ್ರತಿವರ್ಷ್ ರಥ ಸಪ್ತಮಿ ದಿನದಿಂದ ೩ ದಿನಗಳವರೆಗೆ ಜಾತ್ರಾ ಮಹೊತ್ಸವ ನಡೆಯುತ್ತದೆ. ಇಲ್ಲಿರುವ ಬೃಹತ್ ರಥವನ್ನು ಶಂಕರಲಿಂಗ ದೇವಸ್ಥಾನದಿಂದ ಬನಶಂಕರಿ ದೇವಸ್ಥಾನದ ವರೆಗೆ ತಂದು ನಿಲ್ಲಿಸಲಾಗುತ್ತದೆ. ತದನಂತರ ಒಂದು ದಿನದ ಪೂಜೆಯ ನಂತರ, ಪುನಃ ಶಂಕರಲಿಂಗ ದೇವಸ್ಥಾನಕ್ಕೆ ಎಳೆದು ತರುತ್ತಾರೆ.

ಹಿಡಕಲ್ ಜಲಾಶಯ (ರಾಜಾ ಲಖಮಗೌಡ ಜಲಾಶಯ)
ಸಂಕೇಶ್ವರದಿಂದ ಸುಮಾರು ೨೫ ಕಿ.ಮಿ ದೂರದಲ್ಲಿ ಹಿಡಕಲ್ ಜಲಾಶಯವಿದ್ದು, ಒಂದು ಸುಂದರ ಪ್ರವಾಸಿತಾಣವಾಗಿ ಪರಿಣಮಿಸಿದೆ. ಈ ಜಲಾಶಯವನ್ನು ಕ್ರಿ.ಶ ೧೯೭೭ ರಲ್ಲಿ ಮಲಪ್ರಭ ನದಿಗೆ ಅಡ್ಡಲಾಗಿ ಕಟ್ಟಲಾಗಿದೆ. ಈ ಜಲಾಶಯದ ನೀರನ್ನು ಹೊಲಗದ್ದೆ ಹಾಗೂ ಸಂಕೇಶ್ವರ ಮತ್ತು ಹುಕ್ಕೇರಿ ಪಟ್ಟಣಗಳಿಗೆ ಕುಡಿಯುವ ನೀರನ್ನು ಪೂರೈಸುತ್ತಿದೆ.

ವಿದ್ಯಾ ಕೇಂದ್ರಗಳು
 ಟೌಣ ಪಂಚಾಯತ ವಿಜ್ಝ್ನ್ಯಾನ ಕಾಲೇಜು
 ಹಿರಾ ತಾಂತ್ರಿಕ ಕಾಲೇಜು {http://www.hitnidasoshi.org/hit/index.html}
 ಕಲೆ ಮತ್ತು ವಾಣಿಜ್ಯ ಕಾಲೇಜು
 ಹೊಮಿಯೊಪಥಿ ಕಾಲೇಜು
 ನರ್ಸಿಂಗ ಕಾಲೇಜು
 ಪ್ರಾಥಮಿಕ ಮತ್ತು ಮಾಧ್ಯಮಿಕ ಶಾಲೆಗಳು

ಬೆಳಗಾವಿ ಜಿಲ್ಲೆ
ವೀಣಾ ರಾವ್

ನಿರ್ದೇಶಕಿ ಶೃತಿ ನಾಯ್ಡು ರವರ ಚಿ.ಸೌ.ಸಾವಿತ್ರಿ ಕನ್ನಡ ಧಾರಾವಾಹಿಯಲ್ಲಿ ಅಹಲ್ಯಾ ಎಂಬ ಮಹಿಳೆಯ ಪಾತ್ರದಲ್ಲಿ ಅಭಿನಯಿಸುತ್ತಿರುವ ವೀಣಾ ರಾವ್ ತಮ್ಮ ನಟನಾ ಸಾಮರ್ಥ್ಯಕ್ಕಾಗಿ, ಎಲ್ಲರಿಂದ ಮೆಚ್ಚುಗೆ ಗಳಿಸಿದ್ದಾರೆ. ದತ್ತಣ್ಣ ನಂತಹ ಹಿರಿಯ ಕಲಾವಿದರೂ ಲೇವಡಿಗಾಗಿ ವೀಣಾರವರನ್ನು ಲೇಡಿ ವಜ್ರಮುನಿ ಎಂದು ಸಂಬೋಧಿಸುತ್ತಾರೆ. ಜಯಂತಿ, ಬಿ.ವಿ.ರಾಧ ಸೇರಿದಂತೆ, ಇನ್ನಿತರೆ ಹಿರಿಯ ಅಭಿನೇತ್ರಿಯರು ಮತ್ತು ಅಪರಿಚಿತ ಮಹಿಳೆಯರೂ ವೀಣಾ ರಾವ್ ರವರನ್ನು ಕಂಡಾಗ ಚೆನ್ನಾಗಿ ಹೊಡೆದು ಶಿಕ್ಷಿಸುವ ಪ್ರಬಲ ಇಚ್ಛೆಯನ್ನು ವ್ಯಕ್ತಪಡಿಸುತ್ತಾರೆ. ಹೀಗಾಗಿ ಅವರೆಲ್ಲಾ ವೀಣಾರವರ ಅಭಿನಯದ ಮೋಡಿಗೆ ಒಳಗಾಗಿದ್ದಾರೆ.

ಜನನ
ವೀಣಾ ರಾವ್ ಹುಟ್ಟಿ ಬೆಳೆದದ್ದು ಬೆಂಗಳೂರಿನಲ್ಲಿ. ತಂದೆ, ಲಕ್ಷ್ಮೀ ನರಸಿಂಹಯ್ಯ, ಶಿಕ್ಷಕರು. ಹಾಗಾಗಿ ಅವರಿಂದಾಗಿ ನಾಟಕದಲ್ಲಿ ಆಸಕ್ತಿ ಬೆಳೆಯಿತು. ಶಾಲೆ, ಕಾಲೇಜ್ ನಲ್ಲಿ ಓದುವಾಗ ನಾಟಕ, ನೃತ್ಯಗಳಲ್ಲಿ ಭಾಗವಹಿಸುತ್ತಿದ್ದರು.

ಮದುವೆ
ವೀಣಾ ರಾವ್ ಸಮಯ ವಾರ್ತಾ ವಾಹಿನಿಯಲ್ಲಿ ವರದಿಗಾರರಾಗಿರುವ ಮಧುಸೂಧನ್ ರವರನ್ನು ಮದುವೆಯಾದರು.

ಗಯ್ಯಾಳಿ ಪಾತ್ರದಲ್ಲಿ
ತಮ್ಮ ಕಣ್ಣಿನಿಂದಾಗಿ ವೀಣಾ ರಾವ್ ರವರಿಗೆ ಹೆಚ್ಚಾಗಿ ನೆಗೆಟೀವ್ ಪಾತ್ರಗಳೇ ದೊರೆಯುತ್ತಿವೆ. ನೆಗೆಟೀವ್ ಪಾತ್ರಗಳನ್ನು ಅಭಿನಯಿಸುವಾಗ ಕಣ್ಣಿನಪಾತ್ರವೇ ಹೆಚ್ಚಿನದು. ಅವರು ಸುಮಾರು ೨೦೦೪ ರಲ್ಲಿ ಕಿರುತೆರೆಯ ಧಾರಾವಾಹಿಗಳಲ್ಲಿ ಅಭಿನಯಿಸಲು ಅರಂಭಿಸಿದರು. ಗುಪ್ತಗಾಮಿನಿ, ಬದುಕು ಸೇರಿದಂತೆ ಹೆಚ್ಚಿನ ಧಾರಾವಾಹಿಗಳಲ್ಲಿ ನೆಗೆಟೀವ್ ಪಾತ್ರಗಳೇ ಅವರನ್ನು ಅರಸಿಬಂದಿವೆ.

ಕೆಲವು ಪಾತ್ರಗಳಿಗೆ ಬ್ರಾಂಡ್ ಆಗುವ ಸಾಧ್ಯತೆ
ಆ ಹೆದರಿಕೆ ವೀಣಾರಿಗೂ  ಕಾಡಿಸುತ್ತಿದೆ. ಹಾಗೇ ಬರುವ ಅವಕಾಶಗಳನ್ನು ಕೈಬಿಡಬೇಕಾಗುವ ಸಾಧ್ಯತೆಗಳನ್ನು ಅವರು ಪುಷ್ಟೀಕರಿಸುವುದಿಲ್ಲ.

ಒಳ್ಳೇಪಾತ್ರಗಳೂ ಸಿಕ್ಕಿವೆ
ದಿಲೀಪ್ ರಾಜ್ ಜೋಡಿಯಲ್ಲಿ 'ಗೀತಾ' ಎಂಬ ಪಾತ್ರದಲ್ಲಿ ನಟಿಸಿದ 'ಮಾಂಗಲ್ಯ' ಧಾರಾವಾಹಿಯಲ್ಲಿ, ಸಭ್ಯ ಗೃಣಿಯ ಪಾತ್ರ ಜನಪ್ರಿಯತೆಯನ್ನು ತಂದುಕೊಟ್ಟಿತು.

ಅನಿಸಿಕೆ
ಮೊದಲ ಧಾರಾವಾಹಿ, ವಠಾರ ಯಲ್ಲಿ 'ವೀಣಾ' ಎನ್ನುವ ಮತ್ತೊಬ್ಬ ಪಾತ್ರಧಾರಿ ಇದ್ದರು. ಇಬ್ಬರ ಮಧ್ಯೆ ಗೊಂದಲವನ್ನು ನಿವಾರಿಸಲು, ಆಗ ರಾವ್ ಎಂಬ ಹೆಸರನ್ನು ಜೊತೆಗೆ ಸೇರಿಸಲು ಯಾರೋ ಸಲಹೆಮಾಡಿದರು. ಅಭಿನಯ ಜಗತ್ತಿಗೆ ಪಾದಾರ್ಪಣೆ ಮಾಡಿದ ಮೇಲೆ ಯಾವ ಪಾತ್ರವನ್ನಾದರೂ ಮಾಡುವ ಮನೋಭಾವ ಇರಬೇಕು.  ಪ್ರತಿ ಧಾರಾವಾಹಿಲ್ಲೂ ಬೇರೆ ಬೇರೆ ಪಾತ್ರಗಳಲ್ಲಿ ಕಾಣಿಸಿಕೊಳ್ಳಲು ತಾವು ಇಚ್ಛಿಸುವುದಾಗಿ  ಅಭಿಪ್ರಾಯಪಡುತ್ತಾರೆ.

ವರ್ಗ : ಕನ್ನಡದ ಕಿರುತೆರೆ ನಟಿ
ಜೂಹಿ ಪರ್ಮಾರ್

’ಕುಂಕುಮ್’ ಎಂಬ ಹಿಂದಿ ಧಾರವಾಹಿಯಲ್ಲಿ  ಅಭಿನಯಿಸಿ ಹಿಂದಿ ಪ್ರೇಕ್ಷಕರನ್ನು ರಂಜಿಸಿದ  'ಜೂಹಿ ಪರ್ಮಾರ್' ರವರು, ಕಲರ್ಸ್ ಚಾನೆಲ್ ನ ರಿಯಾಲಿಟಿ ಶೋ ನಲ್ಲಿ  ಬಿಗ್ ಬಾಸ್ ಐದನೆಯ ಅವತರಣಿಕೆ ಯಲ್ಲಿ ಫೈನಲ್ ನಲ್ಲಿ ಗೆದ್ದು ಒಂದು ಕೋಟಿ ಬಹುಮಾನವನ್ನು ಗಳಿಸಿದಳು. 'ಬಿಗ್ ಬಾಸ್ ರಿಯಾಲಿಟಿ ಶೋ' ವಿವಾದಗಳ ಆಗರವಾಯಿತು.ಒಟ್ಟು ೧೩ ಜನ ಅಭ್ಯರ್ಥಿಗಳಲ್ಲಿ ಅಂತಿಮ ದಲ್ಲಿ ಅವರ ಜೊತೆ ಇದ್ದವರು, ಆಕಾಶ್ ದೀಪ್ ಸೈಗಾಲ್, ಅಮರ್ ಉಪಾಧ್ಯಾಯ್, ಸಿದ್ಧಾರ್ಥ್ ಭಾರದ್ವಾಜ್, ಮೆಹೆಕ್ ಚಾಹಲ್, ೩೧ ರ ಹರೆಯದ ಗಳಿಸಿದ ಎರಡನೆಯ ಮಹಿಳೆ. ಕಿರುತೆರೆ ನಟಿ,ನಿರೂಪಕಿ, ಗಾಯಕಿ, ನೃತ್ಯಗಾತಿ, ಬಹುಮುಖ ಪ್ರತಿಭೆ,

ಜನನ,ಬಾಲ್ಯ
ಉಜ್ಜಯನಿ ಯಲ್ಲಿ ಜನನ, ಬೆಳೆದದ್ದು ರಾಜಾಸ್ತಾನದ ಜೈಪುರದಲ್ಲಿ.  ತಮ್ಮ ಚಿಕ್ಕಪ್ಪನವರು ನಾಟಕಗಳಲ್ಲಿ ಅಭಿನಯಿಸುತ್ತಿದ್ದನ್ನು ಗಮನಿಸಿ, ನಟನೆ, 'ಫ್ಯಾಶನ್ ಶೋ'ಗಳಲ್ಲಿ ಭಾಗವಹಿಸುತ್ತಾಬಂದರು. ತಮ್ಮ ೧೯ ರ ಹರೆಯದಲ್ಲೇ ಮಿಸ್ ರಾಜಾಸ್ತಾನಿ ಬಿರುದು ಅವರಿಗೆ ಲಭ್ಯವಾಯಿತು. ಟೆಲಿವಿಶನ್ ಧಾರಾವಾಹಿಗಳಲ್ಲಿ ಅವಕಾಶಗಳು
'ಕುಂಕುಮ್ ಧಾರಾವಾಹಿ' ಅವರಿಗೆ ಅಪಾರ ಯಶಸ್ಸನ್ನು ತಂದುಕೊಟ್ಟಿತು. ಧಾರಾವಾಹಿಯಲ್ಲಿ ಎಲ್ಲರೊಂದಿಗೆ ಹೊಂದಿಕೊಂಡು ಜೀವನವನ್ನು ನಿರ್ವಹಿಸುವ ಪಾತ್ರ ಸೊಸೆಯ ಪಾತ್ರ. ಪ್ರಶಸ್ತಿಗಳನ್ನೂ ಗೆದ್ದಿದ್ದಾರೆ.

ಪಾಕೀಸ್ತಾನಿ ಧಾರಾವಾಹಿಗಳು 
 ಪೆಹೆಚಾನ್ 
 ತೇರೇ ಇಷ್ಕ್ ಮೇ,
'ಜೂಹಿ ಪರ್ಮಾರ್,' ರವರು ಅಭಿನಯಿಸಿದ  ಪಾಕೀಸ್ತಾನಿ ಧಾರಾವಾಹಿಗಳು. ಪತಿ ಪತ್ನಿ ಔರ್ ಓ, ಮಾ ಎಕ್ಸ್ ಚೇಂಜ್ ರಿಯಾಲಿಟಿ ಶೊಗಳಲ್ಲಿ ಮಿಂಚಿದ್ದಾಳೆ. ಲವಲವಿಕೆ ಯ ನಟನೆ. ಕೆಲವು ವೇಳೆ ಆಕಾರದಲ್ಲಿ ಕೆಲವು ಅವಕಾಶಗಳು ಕೈತಪ್ಪಿಹೋದವು.

'ಬಿಗ್ ಬಾಸ್ ಟೆಲಿವಿಶನ್ ಶೋ', ಒಂದು ಅವಿಸ್ಮರಣೀಯ ವೇದಿಕೆ
'ಬಿಗ್ ಬಾಸ್' ಆಕಸ್ಮಿಕ. ಎರಡನೆಯದಾಗಿ ತಮ್ಮ ಮೈಭಾರವನ್ನು ಕಡಿಮೆಮಾಡಬೇಕಾಗಿಬಂತು. ವೃತ್ತಿಜೀವನದಲ್ಲಿ 'ಮೈಕಟ್ಟೂ' ಬಹಳ ಮಹತ್ವವನ್ನು ಹೊಂದಿದೆ. ಅದನ್ನು ಚೆನ್ನಾಗಿ ಅರಿತ ರವರು, ಅದರ ಬಗ್ಗೆ ಹೆಚ್ಚು ಕಾಳಜಿವಹಿಸುತ್ತಿದ್ದರು. ಆದರೆ, ಆರೋಗ್ಯದ ಕೆಲವು ಸಮಸ್ಯೆಗಳಿಂದಾಗಿ ಮೈತೂಕ ಹೆಚ್ಚಾಗುವುದನ್ನು ನಿಯಂತ್ರಿಸಲು ಕಷ್ಟವಾಗುತ್ತಿತ್ತು.'ಬಿಗ್ ಬಾಸ್' ನಲ್ಲಿ  'ಸ್ಕೈ' ಮತ್ತು 'ಸನ್ನಿಲಿಯೊನ್' ನ ಸ್ನೇಹದ ಹೊರತು ಬೇರೆಯವರ ನೆರವು ಹೆಚ್ಚಾಗಿರಲಿಲ್ಲ. ಪೂಜಾಕಿ ಚಮ್ಚಿ ಎಂಬ ಹಣೆಪಟ್ಟಿಯೂ ಸೇರಿತ್ತು. ಪೂಜಾ ಬೇಡಿ ಯ ಹತ್ತಿರ ಹೆಚ್ಚು ಸ್ನೇಹದ ಫಲದಿಂದ, ತಾಳ್ಮೆ, ಸಹನೆಯ ನೆಲೆಯಿಂದಾಗಿ ಆಕೆ ಎಲ್ಲವನ್ನೂ ಮೆಟ್ಟಿನಿಂತು ಮುಂದುವರೆಯಲು ಸಾಧ್ಯವಾಯಿತು. ಗ್ರಾಂಡ್ ಫಿನಾಲೆ ಗೆ ಮುನ್ನಾದಿನ ಟೆಲೆವಿಶನ್ ನಲ್ಲಿ ಮತ ಯಾಚಿಸುವುದು ಸ್ವಾಭಾವಿಕವಾದ ಒಂದು ಪ್ರಕ್ರಿಯೆ. ಆ ಸಮಯದಲ್ಲಿ ಅವರ ಮಾತಿನ ಎಳೆಗಳು  ಹೀಗಿದ್ದವು ’ಈ ಹಂತದವರೆಗೆ ತಲುಪಲು ಕಾರಣವಾದ ಒಂದೊಂದು ಮತದ ಅರಿವು ನನಗಿದೆ. ನನ್ನ ಸ್ವಭಾವ ತಮಗೆ ಇಷ್ಟವಾದಲ್ಲಿ ನನಗೆ ಬಿಗ್ ಬಾಸ್ ಟ್ರೋಫಿ ದಕ್ಕುವಂತೆ ಮಾಡಿ. ಜನ ಆ ಮಾತುಗಳಿಂದ ಪ್ರಭಾವಿತರಾದರು, ಮತ್ತು  ಮತನೀಡಿದರು. "ಪ್ರತಿಮಹಿಳೆಯ ಯಶಸ್ಸಿನ ಹಿಂದೆ ಒಬ್ಬ ಪುರುಷ ಇರುತ್ತಾನೆ". ನನ್ನ ಹಿಂದೆ ನನ್ನ ಗಂಡನಿದ್ದ. ಇಂದು ಟಿವಿ ನಟ ಹಾಗೂ ವಾಣಿಜ್ಯೋದ್ಯಮಿ ಆಗಿರುವ ಗಂಡ, ಸಚಿನ್ ಶ್ರಾಫ್ ರವರನ್ನು ಅವರು ಸ್ಮರಿಸುತ್ತಾರೆ.

ಸಿನಿಮಾದಲ್ಲಿ ನಟಿಸುವಾಸೆ
ನೆಗೆಟೀವ್ ಪಾತ್ರವಾದರೂ ಸರಿ. ಉತ್ತಮ ಪಾತ್ರವಿದ್ದರೆ ಸಿನಿಮಾಗಳಲ್ಲಿ  ಅಭಿನಯಿಸಲು ಸದಾ ಸಿದ್ಧ. ಆಕೆಯ ಮೊದಲ ಪ್ರೀತಿ ಸಲ್ಮಾನ್ ಖಾನ್. ರವರು, ಕಲರ್ಸ್ ಚಾನೆಲ್ ನ ರಿಯಾಲಿಟಿ ಶೋನಲ್ಲಿ  ಬಿಗ್ ಬಾಸ್ ಐದನೆಯ ಅವತರಣಿಕೆಯಲ್ಲಿ ಫೈನಲ್ ನಲ್ಲಿ ಗೆದ್ದು ಒಂದು ಕೋಟಿ ಬಹುಮಾನವನ್ನು ಗಳಿಸಿದಳು.

ವರ್ಗ : ಹಿಂದಿ ಕಿರುತೆರೆಯ ನಟಿ
ಚಲನಚಿತ್ರ ನಟಿಯರು
ಲೋಕಪಾವನಿ

ಲೋಕಪಾವನಿ ನದಿ ಕಾವೇರಿಯ ಪ್ರಮುಖ ಉಪನದಿಯಾಗಿದೆ, ಮಂಡ್ಯ ಜಿಲ್ಲೆ, ನಾಗಮಂಗಲ ತಾಲೂಕು, ಹೊಣಕೆರೆ ಹೋಬಳಿಯ ಬೋಗಾದಿ ಸಮೀಪದ ಕಳ್ಳಿಗುಂದಿ ಗ್ರಾಮಕ್ಕೆ ಹೊಂದಿಕೊಂಡ್ಡಿರುವ ಅರಣ್ಯದ ಇಳಿಜಾರು ಪ್ರದೇಶವನ್ನು ಲೋಕಪಾವನಿ ನದಿಯ ಉಗಮ ಸ್ಥಾನವೆಂದು ಗುರುತಿಸಲಾಗಿದೆ. ಮಳೆಗಾಲದಷ್ಟೇ ಉಕ್ಕಿ ಹರಿಯುವ ಈ ನದಿ ಸುಖಧರೆ, ತಟ್ಟೆಕೆರೆ, ಆಯಿತನಹಳ್ಳಿ ಗ್ರಾಮಗಳ ಅಸು ಪಾಸಿನಲ್ಲಿ ಹರಿದು,ಕರಿಕ್ಯಾತನಹಳ್ಳಿ ಗ್ರಾಮದಿಂದ 600 ಮೀಟರ್ ದೂರದಲ್ಲಿ 12 ಅಡಿ ಎತ್ತರದಿಂದ ದುಮುಕಿ ನಯನ ಮನೋಹರ ಜಲಪಾತವನು ನಿರ್ಮಿಸಿದ್ದು, ಈ ಜಲಪಾತಕ್ಕೆ ಮೊಸಳೆ ಗುಂಡಿ ಜಲಪಾತವೆಂದು ಕರೆಯುತ್ತಾರೆ. ಇಲ್ಲಿಂದ ನೂರು ಮೀಟರ್ ಸಾಗಿದ ಕೂಡಲೇ, ಬೆಟ್ಟದ ಸಾಲಿನಿಂದ ಹರಿದು ಬರುವ ನೀರಿನ ಹರಿವು ಸಿಳ್ಳೆ ಹಳ್ಳ ಎಂಬ ಹೆಸರಿನಲ್ಲಿ ಲೋಕಪಾವನಿಯನ್ನು ಸೇರಿಕೊಳ್ಳುತ್ತದೆ. ಇಲ್ಲಿಂದ ಮುಂದೆ ತನ್ನ ಹರಿವನ್ನು ಹೆಚ್ಚಿಸಿಕೊಳ್ಳುವ ಈ ನದಿಗೆ ಉಯ್ಯನಹಳ್ಳಿ ಗ್ರಾಮದ ಸಮೀಪ ಆಣೆಕಟ್ಟನ್ನು ನಿರ್ಮಿಸಿದ್ದು. ಇದೇ ಜಾಗಕ್ಕೆ.. ಹಿಂಡಸಹಳ್ಳಿ ಗ್ರಾಮದ ಅರಣ್ಯ ಪ್ರದೇಶದಿಂದ ಹರಿದು ಬರುವ ಸಣ್ಣ ಹೊಳೆಯೊಂದು ತೆಂಕಲ ಹಳ್ಳ ಎಂಬ ಹೆಸರಿನಲ್ಲಿ ಸೇರಿಕೊಳ್ಳುತ್ತದೆ.. ಈ ಆಣೆಕಟ್ಟಿನಲ್ಲಿ ಸಂಗ್ರಹ ವಾಗುವ ನೀರು, ಸುತ್ತ ಮುತ್ತಲಿನ ಗ್ರಾಮಗಳ ಸುಮಾರು 80 ಎಕ್ಟೇರ್  ಪ್ರದೇಶದ ಭತ್ತದ ಬೆಳೆಗೆ ಸಹಕಾರಿಯಾಗಿದ್ದು ವರ್ಷಕ್ಕೆ ಎರಡು ಬೆಳೆಗೆ ನಿರೋದಗಿಸುತ್ತದೆ.. ಈ ಉಯ್ಯನಹಳ್ಳಿ ಅಣೆಕಟ್ಟನ್ನು ಆಯಿತನಹಳ್ಳಿ ಗ್ರಾಮದ ಅಂದಿನ ನಂಬರ್  ಒನ್ ಕಾಂಟಾಕ್ಟರ್ ನಂಜಮೇಸ್ತ್ರಿ ನೇತೃತ್ವದಲ್ಲಿ ನಿರ್ಮಾಣ ವಾಗಿದೆ. ಈ ಅಣೆಕಟ್ಟಿನಿಂದ ಒಂದು ಹೆಗ್ಗಾವಲೆ ಮೂಲಕ ನೀರಿನ ಹರಿವಿಗೆ ವ್ಯವಸ್ಥೆ ಮಾಡಿದ್ದು ಆ ನೀರು ನಾಗಮಂಗಲ ನಗರದ ಸೂಳೆಕೆರೆ, ಅಮ್ಮನ ಕಟ್ಟೆ ಕೆರೆಗಳನ್ನು ತುಂಬಿಸಿ, ಅಲ್ಲಿಂದ ಮುಂದೆ ಜೊತೆಯಾಗುವ ಸಣ್ಣ ಸಣ್ಣ ನೀರಿನ ಹರಿವುಗಳನ್ನು ಕೂಡಿಕೊಂಡು, ಶಿoಸಾ ನದಿಯನ್ನು ಸೇರಿಕೊಳ್ಳುತ್ತದೆ. ಇನ್ನೂ ಉಯ್ಯನ ಹಳ್ಳಿ ಅಣ್ಣೆ ತುಂಬಿದ ನಂತರ ಮುಂದೆ  ಹರಿಯುತ್ತ ಸಾಗುವ ಲೋಕಪಾವನಿಗೆ ಅಲ್ಪಹಳ್ಳಿ ಗ್ರಾಮದ ಬಳಿ ಮತ್ತೊಂದು ಆಣೆಕಟ್ಟು ನಿರ್ಮಿಸಿದ್ದು,ಸುಮಾರು 70 ಎಕ್ಟೇರ್  ಪ್ರದೇಶದ  ಭತ್ತದ ಬೆಳೆಗೆ ನಿರೋದಗಿಸುತ್ತದೆ. ಹಾಗೆ ಮುಂದೆ ಸಾಗುವ ಈ  ನದಿಯ ತಪ್ಪಲಿನಲ್ಲಿರುವ ಸೋಮನಹಳ್ಳಿಯ ಬಳಿ ಗಂಗೆ-ಗೌರಿ ಇಬ್ಬರೂ ಸೌಮ್ಯಕೇಶ್ವರಿ ಮತ್ತು ಕೊಟ್ಟೆ ಮಾರಮ್ಮ ಎಂಬ ಹೆಸರಿನಲ್ಲಿ ಶಕ್ತಿ ದೇವತೆಗಳಾಗಿ  ನೆಲೆಸಿದ್ದು,ಅಖಂಡ ಭಕ್ತ ಸಮೋಹವನ್ನು ಹೊಂದಿರುವ ದೇವತೆಗಳಾಗಿದ್ದಾರೆ. ಹಾಗೆ ಮುಂದೆ ಸಾಗುವ ಲೋಕಪಾವನಿಗೆ,ಹೊಣಕೆರೆ ಸಮೀಪದ ಕೌಡಹಳ್ಳಿ ಮತ್ತು ಭೂ ಸಮುದ್ರ ಗ್ರಾಮದ ಬಳಿ ಮತ್ತೊಂದು ಆಣೆಕಟ್ಟು ನಿರ್ಮಿಸಲಾಗಿದೆ.ಹಾಗೆ ಮುಂದಕ್ಕೆ  ಹರಿದು ಗಂಗವಾಡಿ, ಆನಕುಪ್ಪೆ.. ಶಂಭುನಹಳ್ಳಿ. ಸಂಗಾಪುರದ ಸಣ್ಣ ಪುಟ್ಟ ಹಳ್ಳ ಕೊಳ್ಳಗಳನ್ನು ಅಪ್ಪಿಕೊಳ್ಳುತ್ತ, ಕೆರೆ, ಕಟ್ಟೆಗಳನ್ನು ತುಂಬಿಸುತ್ತದೆ. ನಾಗಮಂಗಲ, ಪಾಂಡವಪುರ, ಶ್ರೀರಂಗಪಟ್ಟಣ ತಾಲೂಕಿನ ಹಲವು ಹಳ್ಳಿಗಳ ರೈತರು ಬೇಸಾಯಕ್ಕೆ ಇದೇ ನೀರನ್ನು ಅವಲಂಬಿಸಿದ್ದಾರೆ. ಜನಜಾನುವಾರುಗಳ ಕುಡಿಯುವ ನೀರಿಗೂ ಇದೇ ಮೂಲವಾಗಿತ್ತು. ಜನರ ಆರ್ಥಿಕ ಸ್ಥಿತಿಯೂ ಈ ನದಿಯಲ್ಲಿ ಹರಿವು ನೀರಿನ ಪ್ರಮಾಣವನ್ನು ಆಧರಿಸಿತ್ತು. ನದಿ ನೀರು ಅವಲಂಬಿತ ರೈತರು ತರಕಾರಿ, ತೆಂಗು, ಹುರುಳಿ, ತಗಣಿ, ಎಣ್ಣೆಕಾಳುಗಳು, ದ್ವಿದಳ ಧಾನ್ಯಗಳನ್ನು ಬೆಳೆಯುತ್ತಿದ್ದರು.
ನಾಗಮಂಗಲ ತಾಲೂಕಿನ ಹಲವು ಹಳ್ಳಿಗಳಲ್ಲದೆ,ಪಾಂಡವಪುರ ತಾಲೂಕಿನ ಕಾಳೇನಹಳ್ಳಿ, ವದೇಸಮುದ್ರ, ಕುರಹಟ್ಟಿ, ನುಗ್ಗಹಳ್ಳಿ, ಕನಗನಮರಡಿ, ಚಿಕ್ಕಮರಳಿ, ಪಟ್ಟಸೋಮನಹಳ್ಳಿ, ಚಿಕ್ಕಬ್ಯಾಡರಹಳ್ಳಿ, ತಾಳಶಾಸನ ಶ್ರೀರಂಗಪಟ್ಟಣ ತಾಲೂಕಿನ ಚಿನ್ನಗಿರಿಕೊಪ್ಪಲು, ಕೂಡಲಕುಪ್ಪೆ, ನೆಲ್ಲಮನೆ, ಎಂ.ಶಟ್ಟಹಳ್ಳಿ ಗ್ರಾಮದ ರೈತರು ನದಿಗೆ ಪಂಪ್‌ಸೆಟ್‌ ಹಾಕಿಕೊಂಡು ಬೇಸಾಯ ಮಾಡುತ್ತಿದ್ದರು. ಈಗ ನದಿ ಬತ್ತಿರುವುದರಿಂದ ಈ ಭಾಗದ ನೀರಿನ ಸಮಸ್ಯೆ ಸೃಷ್ಟಿಯಾಗಿದೆ. ನೀರಿಲ್ಲದ ಕಾರಣ ಬೆಳೆ ಬೆಳೆಯದ ಜಮೀನುಗಳು ತೆಕ್ಕಲು ಬಿದ್ದಿವೆ. ರೈತರು ತಲೆ ಮೇಲೆ ಕೈಹೊತ್ತು ಕೂರುವ ಪರಿಸ್ಥಿತಿ ಎದುರಾಗಿದೆ. ಇದರಿಂದ ರೈತರ ಆರ್ಥಿಕ ಸ್ಥಿತಿಯೂ ಬುಡ ಮೇಲಾಗಿದೆ.ಈ  ಲೋಕಪಾವನಿ ನದಿಗೆ ಪಾಂಡವಪುರ ತಾಲೂಕಿನ ಚಿಕ್ಕಮರಳಿ ಬಳಿ 1964ರಲ್ಲಿ ಚೆಕ್‌ ಡ್ಯಾಂ ನಿರ್ಮಿಸಲಾಗಿದ್ದು, 100 ಕ್ಯೂಸೆಕ್‌ ನೀರನ್ನು ಸಮೀಪದಲ್ಲೇ ಹಾದು ಹೋಗಿರುವ ಸಿಡಿಎಸ್‌ ನಾಲೆಗೆ ಹರಿಯ ಬಿಟ್ಟು ಆ ನೀರಿನ ಮೂಲಕ ಸುಮಾರು 500 ಎಕ್ಟೇರ್‌ಗೂ ಹೆಚ್ಚು ಭೂಪ್ರದೇಶಕ್ಕೆ ನೀರುಣಿಸಲಾಗುತ್ತಿತ್ತು. ಮುಂದಕ್ಕೆ ಹರಿಯುತ್ತ, ಕಿರಂಗೂರಿನ ಮೂಲಕ ಹರಿದು ಕರೀಘಟ್ಟದ ಬಳಿ ಕಾವೇರಿ ನದಿಯನ್ನು ಸೇರಿಕೊಳ್ಳುವುದರ ಮೂಲಕ ಕೊನೆಗೂಳ್ಳುತ್ತದೆ.
ಮಳೆಗಾಲದಲ್ಲಿ ಉಕ್ಕರಿಯುತ್ತಿದ ಈ ನದಿ ಸುಮಾರು ಹದಿನೈದು ವರ್ಷಗಳಿಂದಿಚೆಗೆ ಮಳೆಯ ಅಭಾವದಿಂದಾಗಿ ಬತ್ತಿಹೋಗಿದೆ.

ಉಲ್ಲೇಖವಿಲ್ಲದ ಲೇಖನಗಳು
ಸೋಮನಳ್ಳಮ್ಮ

ಸೋಮನಳ್ಳಮ್ಮನ ದೇವಾಲಯವು ಮಂಡ್ಯ ಜಿಲ್ಲೆ,  ನಾಗಮಂಗಲ ತಾಲ್ಲೂಕು, ಸೋಮನಹಳ್ಳಿ  ಕ್ಷೇತ್ರ ದಲ್ಲಿದೆ.  ನಾಗಮಂಗಲದಿಂದ  ದಕ್ಷಿಣಕ್ಕೆ   ಸುಮಾರು ೧೫ ಕಿ.ಮಿ.ದೂರದಲ್ಲಿದೆ. ಸಮೀಪದಲ್ಲಿಯೇ ಲೋಕಪಾವನಿ ನದಿ ಹರಿಯುತ್ತಿದೆ.  ಸೋಮನಳ್ಳಮ್ಮ ನ ಮೂಲ ಹೆಸರು ಸೋಮನಾಯಕಿ, ಈಕೆ ಬೊಮ್ಮನಾಯಕ ಎಂಬ ಪಾಳೇಗಾರನ ಮಗಳು. ಬೊಮ್ಮನಾಯಕನ ಸೇನಾನಿ ತಿಮ್ಮನಾಯಕನ ಮಗ ಹಿಮ್ಮಡಿದಾಸ ಮತ್ತು ಸೋಮನಾಯಕಿ ಒಟ್ಟಿಗೆ ಬೆಳೆಯುತ್ತಾರೆ. ಈಕೆಯನ್ನು ನಾಗಮಂಗಲದ ಪಾಳೆಯಗಾರನ ಮಗನಿಗೆ ಮದುವೆ ಮಾಡಲಾಗಿತ್ತು. ಆದರೆ ಒಮ್ಮೆ  ಹಿಮ್ಮಡಿದಾಸ ರಾಜ್ಯಕ್ಕಾಗಿ ದುರಾಸೆಪಟ್ಟು  ಸೋಮನಾಯಕಿಯನ್ನು ಅಪಹರಿಸುತ್ತಾನೆ. ಸೋಮನಾಯಕಿ ವಾಸ್ತವವಾಗಿ  ನಿರ್ದೋಷಿ. ಇದನ್ನು ತಿಳಿಯದ ಈಕೆಯ ತಂದೆ ಮಾಯಿಗನೆಂಬ ವ್ಯಕ್ತಿಯ ಮೂಲಕ ಇಬ್ಬರನ್ನೂ ಹಿಡಿಸಿ ಬೆಂಕಿಗೆ ಹಾಕಿಸುತ್ತಾನೆ.. ಸೋಮನಾಯಕಿ (ಸೋಮನಳಮ್ಮ) `ನಿಮ್ಮ ವಂಶದ ಹೆಣ್ಣು ಮಕ್ಕಳು ಹೆಸರೆತ್ತದಿರಲಿ`ಎಂದು ಶಪಿಸಿ ಅಗ್ನಿಗೆ ಆಹುತಿಯಾಗುತ್ತಾಳೆ. ಅದೇ ಜಾಗದಲ್ಲಿ ದೇವಾಲಯವಿದೆ. ಅದೇ ಸೋಮನಳ್ಳಮ್ಮನ ದೇವಾಲಯ.

ಮಂಡ್ಯ ಜಿಲ್ಲೆ
ನಲಿಗಾನಹಳ್ಳಿ

ನಲಿಗಾನಹಳ್ಳಿ ತುಮಕೂರು ಜಿಲ್ಲೆ ಯ ಪಾವಗಡ ತಾಲೂಕಿನ ಒಂದು ಪುಟ್ಟ  ಗ್ರಾಮ.ಇದರ ವಿಸ್ತೀರ್ಣ ೮೯೩.೭೧ ಹೆಕ್ಟೇರ್‍ಗಳು. ಜನಸಂಖ್ಯೆ ೨೦೨೫.

ಉಲ್ಲೇಖಗಳು

ತುಮಕೂರು ಜಿಲ್ಲೆ
ಪಾವಗಡ ತಾಲ್ಲೂಕು
ತುಘಲಕ್

ಆಧುನಿಕ ಕನ್ನಡ ನಾಟಕ ಇತಿಹಾಸದಲ್ಲಿ ಗಿರೀಶ್ ಕಾರ್ನಾಡರ " ತುಘಲಕ್" ಒಂದು ಮಹತ್ವಪೂರ್ಣವಾದ ಐತಿಹಾಸಿಕ ನಾಟಕವಾಗಿದೆ. ಮೂಲ ಇತಿಹಾಸವನ್ನು  ಕಟ್ಟುನಿಟ್ಟಾಗಿ ಅನುಸರಿಸಿದರೂ, ಅತ್ಯುತ್ತಮ ಕಲಾಕೃತಿಯನ್ನಾಗಿ ಮಾಡುವಲ್ಲಿ ನಾಟಕಕಾರರು ಯಶಸ್ವಿಯಾಗಿದ್ದಾರೆ.

ತುಘಲಕ್ ನಾಟಕ ಯಾವ ಪ್ರತ್ಯೇಕ ಅಂಕವೂ ಇಲ್ಲದೆ ೧೩ ದೃಶ್ಯಗಳನ್ನು ಒಳಗೊಂಡಿದೆ. ನಾಟಕವು  ಕ್ರಿ.ಶ ೧೩೨೭ ರ ತುಘಲಕ್ ನ ಸಾಮ್ರಾಜ್ಯದ ಚಿತ್ರಣದೊಂದಿಗೆ ಆರಂಭವಾಗುತ್ತದೆ. ಮುಂದಿನ ಐದು ವರ್ಷಗಳವರೆಗಿನ ಅವನ ಆಳ್ವಿಕೆಯನ್ನೂ, ಆ ಅವಧಿಯ ಅವನ ಸಾಮ್ರಾಜ್ಯದ ಸ್ಥೂಲ ಚಿತ್ರಣವನ್ನು ನಾಟಕ ನೀಡುತ್ತದೆ. ನಾಟಕವು ಅವನ  ಸಾಮ್ರಾಜ್ಯದ ಜನತೆಯನ್ನು ಕುರಿತು ನೀಡುವ ಚಿತ್ರಣಕ್ಕಿಂತ ಬಹು ಪ್ರದಾನವಾಗಿ  ತುಘಲಕ್ ನ ವ್ಯಕ್ತಿತ್ವದೆಡೆ ತನ್ನ  ದೃಷ್ಟಿಯನ್ನು ಕೇಂದ್ರೀಕರಿಸಿದೆ.

" ತುಘಲಕ್" ನಾಟಕವು ಮೊಹಮ್ಮದ್ ಬಿನ್ ತುಘಲಕ್ ನ ನಿರಂಕುಶ ಪ್ರಭುತ್ವವನ್ನು ಚಿತ್ರಿಸುತ್ತದೆಯಾದರೂ ಅದರ ಕಾಣ್ಕೆ ಸಮಕಾಲೀನವಾದುದಾಗಿದೆ. ಕೆಲವು ವಸ್ತುಗಳು ಸಾರ್ವಕಾಲಿಕವಾದುದಾಗಿರುತ್ತದೆ. ಮನುಷ್ಯ-ಮನುಷ್ಯನ ನಡುವಿನ ಸಂಘರ್ಷ, ಮನುಷ್ಯ ಮತ್ತು ದೈವದ ನಡುವಿನ ಸಂಘರ್ಷ, ಮನುಷ್ಯನ ವ್ಯಕ್ತಿತ್ವದ ಚಿರಕಾಲದ ಸತ್ಯಗಳು, ವ್ಯಕ್ತಿ ಮತ್ತು ರಾಜಕೀಯದ ನಡುವಿನ  ಸಂಘರ್ಷ ಇಂತಹ ವಸ್ತು  ವಿಷಯಗಳು ಮನುಷ್ಯನನ್ನು ಚಿರಕಾಲ ಕಾಡುವ ಸಮಸ್ಯೆಗಳಾಗಿರುತ್ತವೆ. ಇಂತಹ ಸತ್ಯಗಳ ನಿಜವಾದ ಅರ್ಥವನ್ನು ಕೃತಿಕಾರ ತನ್ನ ನಾಟಕದ ಒಡಲಿನಲ್ಲಿ ಶೋಧಿಸುವ ಪ್ರಯತ್ನವನ್ನು , ಆ ಮೂಲಕ ಆ ಸಮಸ್ಯೆಗಳಿಗೆ ಒಂದು ಅರ್ಥವನ್ನು ನೀಡುವ ಪ್ರಯತ್ನವನ್ನು  ಮಾಡಿದ್ದಾನೆ.

ನಾಟಕ ಸಾಹಿತ್ಯ
ರಾಧಾ ಶಾಮರಾವ

ಶ್ರೀಮತಿ ರಾಧಾ ಶಾಮರಾವ ಇವರು ೧೯೪೯ ಫೆಬ್ರುವರಿ ೨೩ರಂದು ಜನಿಸಿದರು.

ಕೃತಿಗಳು

ಕವನ ಸಂಕಲನ
ಕುಹೂ ಕುಹೂ

ಅನುವಾದ
ನೀನೇ ನಿನ್ನ ಜೀವನದ ಶಿಲ್ಪಿ (ಮೂಲ: ಮರಾಠಿ)
ಒಬ್ಬನಿದ್ದ ಕಾರ್ವರ (ಮೂಲ ಮರಾಠಿ: ಸೌ. ವೀಣಾ ಗಾವಣಕರ)

ಪ್ರಶಸ್ತಿ
ಕುಹೂ ಕುಹೂ ಕವನಸಂಕಲನಕ್ಕಾಗಿ ಧಾರವಾಡದ ಕೆ.ಪಿ.ಇ.ಎಸ್. ಕಾನೂನು ಮಹಾವಿದ್ಯಾಲಯದಿಂದ ಮಹಾಲಕ್ಷ್ಮೀ ಗ್ರಂಥ ಪ್ರಶಸ್ತಿ
 ಕನ್ನಡ ಸಾಹಿತ್ಯ ಪರಿಷತ್ತಿನಿಂದ ವರ್ಷದ ಲೇಖಕಿ ಪ್ರಶಸ್ತಿ
 ಧಾರವಾಡ-ಹುಬ್ಬಳ್ಳಿ ಮಹಾನಗರ ಪಾಲಿಕೆಯಿಂದ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ
 ಮೈಸೂರಿನ ಚುಟುಕು ಕವಿಗೋಷ್ಠಿಯಲ್ಲಿ ಸನ್ಮಾನ
 ಮುರಗೋಡದ ಶ್ರೀ ಶಂಕರ ದೀಕ್ಷಿತ ಸ್ವಾಮೀಜಿಯವರಿಂದ ಆಧ್ಯಾತ್ಮಿಕ ಲೇಖನ ಕಾರ್ಯಕ್ಷೇತ್ರ ಪ್ರಶಸ್ತಿ
 ಅಖಿಲ ಬ್ರಾಹ್ಮಣ ಮಹಿಳಾ ಸಮಾವೇಶ ಸನ್ಮಾನ
 ಉತ್ತರ ಕರ್ನಾಟಕ ಲೇಖಕಿಯರ ಸಂಘ, ಧಾರವಾಡ ಇವರಿಂದ ಸನ್ಮಾನ

ಚುಟುಕು
ಕನ್ನಡ ಸಾಹಿತ್ಯ
ರಾಧಾ ಶಾಮರಾವ
೧೯೪೯ ಜನನ
ವೇಣೂರು



ವೇಣೂರು: 

ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿರುವ ವೇಣೂರು Venur  ಪೇಟೆ ಮಧ್ಯದಲ್ಲೇ ತಾಲೂಕು ಕೇಂದ್ರವಾದ ಬೆಳ್ತಂಗಡಿ ಗೆ ಸಂಪರ್ಕ ಕಲ್ಪಿಸುವ ಹೆದ್ದಾರಿ ಹಾದು ಹೋಗುತ್ತದೆ. 
ವೇಣೂರು ಏಳೂರು ಏನೂರಾಗಿ ಇದೀಗ ವೇಣೂರಾಯಿತು...ಇದು ವೇಣೂರ ಹೆಸರಿನ ಹಿಂದಿರುವ ಇತಿಹಾಸ.ಫಲ್ಗುಣೀ ನದೀ ದಂಡೆಯಲ್ಲಿ ಲಭಿಸಿದ ಶಿಲಾ ಲೇಖವೊಂದು ವೇಣೂರನ್ನು `ಏನೂರು' ಎಂದು ಕರೆದ ಬಗ್ಗೆ ಉಲ್ಲೇಖಿಸಲ್ಪಟ್ಟಿದೆ. ಏಳು ಊರುಗಳು ಕರಗಿ ಹೋಗಿ `ಏನೂರು' ಆಯಿತು.ಮುಂದೆ ವೇಣೂರು ಎಂದು ಕರೆಯಲ್ಪಟ್ಟಿತು ಎಂಬುದು ಇದರ ಹಿಂದಿರುವ ಕಥೆ.ಏಳು ಊರು ಮಾಗಣೆಯ ಊರು “ಏನೂರು ಪತ್ತನ” ಪಟ್ಟಣವಾಗಿದ್ದು, ಕ್ರಮೇಣ ವೇಣೂರು ಪಟ್ಟಣ ಆಗಿದೆ ಎನ್ನುವ ವಾದವೂ ಇದೆ.ವೇಣೂರು ಎಂದು ಕರೆಯಲ್ಪಡುವ ಈ ಊರಿನಲ್ಲಿ ೩೯೦ ವರುಷಗಳ ಹಿಂದೆ ೭೭೦ ಜೈನ ಕುಟುಂಬಗಳು ವಾಸಿಸುತ್ತಿದ್ದವು ಎಂಬ ಮಾಹಿತಿ `ಜೈನಾಚಾರ' ಎಂಬ ಗ್ರಂಥದಲ್ಲಿ ಉಲ್ಲೇಖಿಸಲ್ಪಟ್ಟಿದೆ.ಆ ಸಂದರ್ಭದಲ್ಲಿ ವೇಣೂರು ಬೃಹತ್ ವ್ಯಾಪಾರ ಕೇಂದ್ರವಾಗಿಯೇ ಗುರುತಿಸಲ್ಪಟ್ಟಿತು. ಸೆಟ್ಟಿಗಾರರು, ಯೆಳಮೆಗಳು, ಹಲರು ಮೊದಲಾದ ಹೆಸರಿನಿಂದ ಕರೆಯಲ್ಪಡುತ್ತಿದ್ದ ವ್ಯಾಪಾರಿ ಸಂಘಗಳು ವೇಣೂರಿನಲ್ಲಿ ವ್ಯಾಪಾರ ವ್ಯವಹಾರ ನಡೆಸುತ್ತಿದ್ದವು.

ಬಾಹುಬಲಿ ಮೂರ್ತಿ 
ವೇಣೂರಿನ ವಿಶೇಷ ಆಕರ್ಷಣೆಯೆಂದರೆ ಬಾಹುಬಲಿ ಮೂರ್ತಿ . ಅಜಿಲ ಮನೆತನದ ತಿಮ್ಮರಾಜನು ಚಾರುಕೀರ್ತಿಗಳ ಉಪದೇಶದಿಂದ ೧೬೦೩ರಲ್ಲಿ ಸ್ಥಾಪಿಸಿದ ಎಂದು ಶಾಸನ ಹೇಳುತ್ತದೆ. ೩೫ ಅಡಿ ಎತ್ತರ.ವಿಗ್ರಹ ಬಲ ಬದಿಯಲ್ಲಿರುವ ಸಂಸ್ಕೃತ ಶಾಸನದಲ್ಲಿ ಚಾಮುಂಡವಂಶದ ತಿಮ್ಮರಾಜನು ಹಾಗೂ ಮೂಡುಬಿದಿರೆಯ ತನ್ನ ಗುರುಗಳಾದ ಚಾರುಕೀರ್ತಿ ಮಹಾ ಸ್ವಾಮೀಜಿ ಜೈನ ಮಠ ಮೂಡುಬಿದಿರೆ ಯವರ ಅಪ್ಪಣೆಯ ಪ್ರಕಾರ ಭುಜಬಲಿಯ ಪ್ರತಿಮೆಯನ್ನು ಶಾಲಿವಾಹನಶಕ ೧೫೨೫ ನೇ ಶೋಭಕೃತ್ಸಂವತ್ಸರ ಪಾಲ್ಗುಣಮಾಸ, ಶುಕ್ಲಪಕ್ಷ, ದಶಮೀತಿಥಿ, ಗುರುವಾರ, ಪುಷ್ಯಾನಕ್ಷತ್ರ, ಮಿಥುನಲಗ್ನ (ಬೆಳಗ್ಗೆ ೧೧.೩೦ರಿಂದ ಮಧ್ಯಾಹ್ನ ೧.೪೦ರಒಳಗೆ)’ (ಕ್ರಿ.ಶ. ೧೬೦೪ನೇ ಮಾರ್ಚ್ ೧ನೇ ತಾರೀಕು ಗುರುವಾರ) ಪ್ರತಿಷ್ಠಾಪಿಸಿದ.ಎಲ್ಲ ಬಾಹುಬಲಿ ವಿಗ್ರಹಗಳೂ ಗುಡ್ಡ- ಬೆಟ್ಟದಲ್ಲಿ ಪ್ರತಿಷ್ಠಾಪಿಸಿದ್ದರೆ, ವೇಣೂರಿನ ಈ ಬಾಹುಬಲಿ ಮೂರ್ತಿ ಮಾತ್ರ ಭೂಮಟ್ಟದಲ್ಲಿಯೇ ಇದೆ. ಆದ್ದರಿಂದ ಸುಲಭದಲ್ಲಿ ಬಾಹುಬಲಿ ದರ್ಶನ ಮಾಡಬಹುದಾದ ಅಪರೂಪದ ಕ್ಷೇತ್ರ ಇದಾಗಿದೆ. ವೇಣೂರಿನಲ್ಲಿ ಶ್ರೀ ಆದೀಶ್ವರ ಸ್ವಾಮಿ ಬಸದಿ, ಶಾಂತೀಶ್ವರ ಸ್ವಾಮಿ ಬಸದಿ, ೨೪ ತೀರ್ಥಂಕರರ ಬಸದಿ, ಅಕ್ಕಂಗಳ ಬಸದಿ, ಭಿನ್ನಾಣಿ ಬಸದಿ ಎಂಬ ೭ ಜಿನ ಚೈತ್ಯಾಲಯಗಳಿವೆ

ಕಾರ್ಕಳ ದ ಗೋಮಟ ವಿಗ್ರಹಮಾಡಿದ "ವೀರ ಶಂಭು  ಕಲ್ಕುಡ" ಕುಟುಂಬದವರನ್ನು ಕರೆಯಿಸಿ ವೇಣೂರಿನ ಸಮೀಪದ (ಕಂಬಳ ನಡೆಯುವ ಸ್ತಳದ ಹತ್ತಿರ )  ಕಲ್ಯಾಣಿ ಎಂಬ ಸ್ಥಳದಲ್ಲಿ  ಏಕಶಿಲೆಯಿಂದ ಗೋಮಟೇಶ್ವರ ಮೂರ್ತಿಯನ್ನು ಕೆತ್ತಿಸಿದನು.ತುಳುನಾಡಿನ ಶಿಲ್ಪಿ  ವೀರ ಶಂಭು  ಕಲ್ಕುಡನು   ವೇಣೂರು ಬಾಹುಬಲಿ ಮೂರ್ತಿಯನ್ನು ಒಂದು ಕೈ,ಒಂದು ಕಾಲಿನಿಂದ,ಒಂದು ರಾತ್ರಿ ಬೆಳಗಾಗುವುದರೊಳಗೆ ನಿರ್ಮಿಸಿ ಸ್ಥಾಪಿಸಿದ ನೆಂದು ತುಳುನಾಡಿನ ಸಂದಿ,ಪಾಡ್ದನಗಳಲ್ಲಿ ಹೇಳಲ್ಪಡುತ್ತದೆ.

ಈ ಗೋಮಟೇಶ್ವರ ಮಹಾ ಮೂರ್ತಿಗೆ ೧೯೨೮,೧೯೫೬,೨೦೦೦ನೇ ಇಸವಿಯಲ್ಲಿ ಮಹಾಮಸ್ತಕಾಭಿಷೇಕ ನಡೆದಿದ್ದು,ಇದೀಗ ೧೨  ವರ್ಷಗಳ ತರುವಾಯ ಮತ್ತೆ ಮಹಾ ಮಸ್ತಕಾಭಿಷೇಕದ ಸಂಭ್ರಮ. ೨೦೧೨ ಜ.೨೮ ರಿಂದ ಫೆಬ್ರವರಿ ೫ರ ವರೆಗೆ ನಡೆಯಲಿದೆ."ನಮನ"

ಐತಿಹಾಸಿಕ ಸ್ಥಳಗಳು
ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಚೆಂಬೂರ್ ಕರ್ನಾಟಕ ಸಂಘ, ಮುಂಬೈ

ಚೆಂಬೂರು ಕರ್ನಾಟಕ ಸಂಘ ಮುಂಬಯಿ ಸುಮಾರು ೬ ದಶಕಗಳ ಇತಿಹಾಸ ಹೊಂದಿರುವ ಮುಂಬಯಿನ ಹಿರಿಯ ಕನ್ನಡ ಸಂಘಗಳಲ್ಲೊಂದು. ಇದು ಮುಂಬಯಿನ  ಉಪನಗರ 
ಗಳಲ್ಲೊಂದಾದ ಚೆಂಬೂರ್ ನಲ್ಲಿ ಇದೆ. ತನ್ನದೇ ಆದ ವಿಶಾಲವಾದ ಕಟ್ಟಡ ಸಮುಚ್ಚಯವನ್ನು ಹೊಂದಿದೆ. ಈ ಸಂಘ, ಹೈಸ್ಕೂಲ್ ಮತ್ತು ಕಾಲೇಜ್ ಗಳನ್ನು ಯಶಸ್ವಿಯಾಗಿ ನ ಡೆಸಿಕೊಂಡು ಬರುತ್ತಿದೆ. ಸುಮಾರು ೪,೫೦೦ ಮಕ್ಕಳು, ಕನ್ನಡ ಹಾಗೂ ಇಂಗ್ಲೀಷ್  ಮಾಧ್ಯಮಗಳಲ್ಲಿ ಇದರ ಲಾಭವನ್ನು ಪಡೆಯುತ್ತಿದ್ದಾರೆ. ಸಂಸ್ಥೆಯ  ಮುಂದಿನ ಯೋಜನೆ, 'ಕಾನೂನು ವ್ಯಾಸಂಗ  ವಿಭಾಗ'ವನ್ನು ಆರಂಭಿಸುವ ಯೋಜನೆ' ಇದೆ. ಸಂಸ್ಥೆಯ ಅಧ್ಯಕ್ಷ, ಶ್ರೀ.ಅಡ್ವೊಕೇಟ್ ಸುಧಾಕರ ಅವರ ನೇತೃತ್ವದಲ್ಲಿ ಕಾರ್ಯ ನಿರ್ವಹಿಸುತ್ತಿರುವ, ಆಡಳಿತ ಸಮಿತಿ, ಶಿಕ್ಷಣ, ಸಂಸ್ಕೃತಿ, ಸಾಹಿತ್ಯ ಮೊದಲಾದ ವಿಭಾಗಗಳನ್ನು  ಮಹಾರಾಷ್ಟ್ರದ ಮಣ್ಣಿನಲ್ಲಿ ಕಟ್ಟುವ ಮಹದಾಶೆಯಿಂದ ದುಡಿಯುತ್ತಿದೆ.

'ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ ಸಮಾರಂಭ'
ಕನ್ನಡ ಸಂಘದ ಬಂಗಾರಹಬ್ಬ ದ ಸವಿನೆನಪಿಗೆ, 'ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ' ಪ್ರದಾನಮಾಡುವ ನಿಟ್ಟಿನಲ್ಲಿ ಯೋಜನೆಗಳನ್ನು ಹಮ್ಮಿಕೊಂಡಿದೆ. ಅಧ್ಯಕ್ಷ ,ಪ್ರಭಾಕರ್ ಶೆಟ್ಟಿ ಬೋಳಾರ್, ಕಾರ್ಯದರ್ಶಿ, ರಂಜನ್ ಕುಮಾರ್ ಅಮೀನ್, ಕೋಶಾಧಿಕಾರಿ, ದೇವದಾಸ್ ಶೆಟ್ಟಿಗಾರ್ ಪ್ರಯತ್ನ ಶೀಲರಾಗಿ ದುಡಿಯುತ್ತಿದ್ದಾರೆ.  ಸಾಹಿತ್ಯ ಸಹವಾಸ-೨೦೧೨, ಹಾಗೂ 'ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ ಪ್ರದಾನ ಸಮಾರಂಭ' ಫೆಬ್ರವರಿ, ೫,ರವಿವಾರ ಸಂಜೆ, ಚೆಂಬೂರಿನ ಫಾಟ್ಲಾ ವಿಲೇಜ್ ನಲ್ಲಿರುವ  'ಚೆಂಬೂರ್ ಕರ್ನಾಟಕ ಹೈಸ್ಕೂಲ್, ನ, ಸಭಾಗೃಹದಲ್ಲಿ  ನೆರೆವೇರಲಿದೆ.

ಸಂಘ-ಸಂಸ್ಥೆಗಳು
ನಾನಿ ಪಾಲ್ಖಿವಾಲಾ

ನಾನಾ ಭಾಯ್|,ನಾನಿ ಪಾಲ್ಖಿವಾಲ, 'ಟಾಟಾ ಸಂಸ್ಥೆ'ಯಲ್ಲಿ ಪ್ರಮುಖ ಹುದ್ದೆಗಳಲ್ಲಿದ್ದ  ಒಬ್ಬ ಸಮರ್ಥ ಜ್ಯೂರಿ, ಮತ್ತು ಕಾನೂನು ಸಲಹೆಗಾರರಾಗಿ, ಮುಂಬೈನ ಹಲವು ಪ್ರತಿಷ್ಠಿತ ಸಂಸ್ಥೆಗಳಿಗೆ ಕಾನೂನಿನ ನೆರವು ನೀಡುತ್ತಿದ್ದರು. ಅವರೊಬ್ಬ ಅತ್ಯಂತ ಪ್ರಭಾವೀ ಮಾತುಗಾರರಾಗಿದ್ದರು. ಅವರು ಹುಟ್ಟಿ-ಬೆಳೆಸಿದ, ಫೋರಂ ಆಫ್ ಪ್ರಿ ಎಂಟರ್ ಪ್ರೈಸೆಸ್' ಸಂಸ್ಥೆಯ ವತಿಯಿಂದ, ಪ್ರಿತಿವರ್ಷವೂ 'ಲೋಕ ಸಭೆ'ಯಲ್ಲಿ 'ಬಡ್ಜೆಟ್' ಮಂಡಿಸಿದ ಮಾರನೆಯದಿನದಂದು ಮುಂಬೈನ ಬ್ರೊಬೋರ್ನ್ ಸ್ಟೇಡಿಯಂ ನ ವೇದಿಕೆಯಲ್ಲಿ ತಮ್ಮ ಬಡ್ಜೆಟ್ ವಿಶ್ಲೇಷಣೆ ಯನ್ನು ಮಂಡಿಸುತ್ತಿದ್ದರು. ಅದನ್ನು ಕೇಳಲು 'ಬೊಂಬಾಯಿನ ಪ್ರತಿಷ್ಠಿತ ನಾಗರಿಕರು', 'ಯೋಜನಾ ಅಧಿಕಾರಿಗಳು' ಮತ್ತು 'ಉದ್ಯೋಗ-ಪತಿ'ಗಳು ಸ್ಟೇಡಿಯಂ ಹೊರಗೆ ಕಿಕ್ಕಿರಿದು ನೆರೆಯುತ್ತಿದ್ದರು.

ನಾನಿ ಪಾಲ್ಖಿವಾಲ ಟ್ರಸ್ಟ್ ಸ್ಥಾಪನೆ
ಟ್ಯಾಕ್ಸೇಶನ್ ಲಾ ಮತ್ತು ಭಾರತದ ಸಂವಿಧಾನದ ಬಗ್ಗೆ ತಿಳಿದ್ದಿದ್ದ ಪಾಲ್ಕಿವಾಲರ ಆದರ್ಶ ಹಾಗೂ ಅವರ ಕಾರ್ಯಗಳನ್ನು ಮುಂದುವರೆಸಲು ಸ್ಮರಣಾರ್ಥವಾಗಿ ೨೦೦೪ ರಲ್ಲಿ ಸ್ಥಾಪನೆಯಾಯಿತು.  
ಟ್ರಸ್ಟಿಗಳ ವಿವರ ಹೀಗಿದೆ : 
 ವೈ.ಎಚ್.ಮಲೇಗಾಮ್ (ಅಧ್ಯಕ್ಷರು)
 ಎಫ್.ಕೆ.ಕವರನ,
 ಬನ್ಸಿ ಎಸ್.ಮೆಹ್ತ 
 ದೀಪಕ್ ಎಸ್.ಪರೇಖ್,
 ಎಚ್.ಪಿ.ರೈನ, 
 ಸೋಲಿ ಜೆ. ಸೋರಾಬ್ಜಿ,
 ಎಸ್.ಕೆ.ಭಾರುಚ (ಟ್ರಸ್ಟಿ, ಮತ್ತು ಸದಸ್ಯ-ಸೆಕ್ರೆಟರಿ)

ಭಾರತೀಯ ಸಂಸ್ಕೃತಿಯ ಆಳವಾದ ಅರಿವು
'ಪಾರ್ಸಿ ಮತಸ್ತರಾದ 'ನಾನಿ ಪಾಲ್ಖಿವಾಲಾ,' ರಿಗೆ 'ಭಾರತೀಯ ಮಹಾಕಾವ್ಯಗಳು', 'ಸಂಗೀತ', 'ನೃತ್ಯ'ಗಳ ಬಗ್ಗೆ ಅಪಾರ ಆಸಕ್ತಿ, ಹಾಗೂ ಆಳವಾದ ಜ್ಞಾನವಿತ್ತು. ಶಂಕರ ಭಗವದ್ಪಾದ ರ ಅದ್ವೈತ ಸಿದ್ಧಾಂತ ದ ಬಗ್ಗೆ 'ಮುಂಬೈನ ಭಾರತೀಯ ವಿದ್ಯಾಭವನ,' ಮುಂಬೈನ ಮಾಟುಂಗಾ ಉಪನಗರದಲ್ಲಿರುವ ರಾಮಮಂದಿರದ ವಾರ್ಷಿಕ ಉತ್ಸವ' ಗಳಲ್ಲಿ ಹಾಗೂ ಹಲವೆಡೆಗಳಲ್ಲಿ ಅತ್ಯಂತ ವಿದ್ವತ್ಪೂರ್ಣ ವಿವರಣೆಗಳೊಂದಿಗೆ ಉಪನ್ಯಾಸಗಳನ್ನು ಮಂಡಿಸಿ, ಎಲ್ಲರ ಮನಸ್ಸನ್ನು ಸೆಳೆದಿದ್ದರು.

ನಿಧನ
೮೨ ವರ್ಷ ವಯಸ್ಸಿನ ನಾನಿ ಪಾಲ್ಖಿವಾಲರು, ತೀವ್ರಕಾಯಿಲೆಯಿಂದ ಬಳಲುತ್ತಿದ್ದು ಡಿಸೆಂಬರ್,೭,೨೦೦೨ ರಂದು ಮುಂಬಯಿನ ಜಸ್ಲೋಕ್ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದರು. ಆದರೆ ಗುಣಮುಖರಾಗದೆ, ಬುಧವಾರ, ಡಿಸೆಂಬರ್, ೧೧, ೨೦೦೨ ರಲ್ಲಿ ಕೊನೆಯುಸಿರೆಳೆದರು. ತಮ್ಮ ಮರಣದ ತರುವಾಯ ತಮ್ಮ ಇಡೀ ದೇಹವನ್ನು ಆಸ್ಪತ್ರೆಗೆ ದಾನಮಾಡುವ ಬಗ್ಗೆ ತಮ್ಮ ಮರಣೋತ್ತರ ಉಯಿಲಿನ ತತ್ಯ :

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 http://www.nanipalkhivalatrust.org/booklets.htm  'Booklets']

ಪ್ರಮುಖ ಪಾರ್ಸಿಗಳು
 ಜ್ಯೂರಿ
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ರಾಯಭಾರಿಗಳು
ಚಿಕ್ಕನಂದಿ

ಚಿಕ್ಕನಂದಿಯು [] ಕರ್ನಾಟಕದ ಬೆಳಗಾವಿ ಜಿಲ್ಲೆಯ ಗೋಕಾಕ್ ತಾಲುಕಿನಲ್ಲಿರುವ ಹಳ್ಳಿ . ಇದು ಗೋಕಾಕ್ ನಿಂದ ೧೪ಕಿ.ಮಿ. ದೂರದಲ್ಲಿದೆ. ಇದರ ಪಕ್ಕದಲ್ಲಿಯೇ ಇರುವ ಹಳ್ಳಿಯ ಹೆಸರು ಹಿರೆನಂದಿ.

ಬೆಳಗಾವಿ ಜಿಲ್ಲೆ
ಬ್ರಾಹ್ಮಿ ಲಿಪಿ

ಬ್ರಾಹ್ಮಿ  ಲಿಪಿಯು ಅತ್ಯಂತ ಪ್ರಾಚೀನವಾದ ಲಿಪಿ. ಇದರಿಂದ ಏಷ್ಯಾದ ಹಲವು ಲಿಪಿಗಳ ಅಭಿವೃದ್ಧಿಯಾಗಿದೆ. ದೇವನಾಗರಿ ಮತ್ತು ಇತರ ದಕ್ಷಿಣ ಏಷ್ಯಾ, ಆಗ್ನೇಯ ಏಷ್ಯಾ, ಟಿಬೆಟ್ ಮತ್ತು ಕೆಲವು ಜನರರ ಪ್ರಕಾರ ಕೊರಿಯನ್ ಲಿಪಿಯ ಅಭಿವೃದ್ಧಿಯು ಇದರಿಂದಾಗಿದೆ.
ಕ್ರಿ.ಪೂ ನಾಲ್ಕನೇ ಶತಮಾನದಲ್ಲಿ ಬ್ರಾಹ್ಮಿ ಲಿಪಿ ಇತ್ತು. ಈಗ ಭಾರತದಲ್ಲಿರುವ ಎಲ್ಲಾ ಭಾಷೆಗಳ ಲಿಪಿ ಬ್ರಾಹ್ಮಿಯಲ್ಲಿದೆ. ಕ್ರಿ.ಪೂ.೪ನೇಯ ಶತಮಾನದಲ್ಲಿ ಬ್ರಾಹ್ಮಿ ಲಿಪಿಯಲ್ಲಿ ಪಾಣಿನಿಯು ರಚಿಸಿದ ಅಷ್ಟಾಧ್ಯಾಯಿ ಎಂಬ ಸಂಸ್ಕೃತ ವ್ಯಾಕರಣದ ನಿಯಮಾನುಸಾರವಾಗಿ ಕನ್ನಡ ಲಿಪಿಯು ಬರೆಯಲಾಯಿತು ಎಂದು ನಂಬಲಾಗಿದೆ. ಮೌರ್ಯ ಸಾಮ್ರಾಜ್ಯದ   ಚಕ್ರವರ್ತಿ   ಸಾಮ್ರಾಟ್  ಅಶೋಕ  ಎಲ್ಲಾ ಶಾಸನಗಳು  ಬ್ರಾಹ್ಮಿ ಲಿಪಿಯಲ್ಲಿಯೇ ಬರೆಯಲ್ಪಟ್ಟಿದೆ.
"ಆದಿ ತೀರ್ಥಂಕರ ವೃಷಭದೇವನು ತನ್ನ ಕುಮಾರಿಯಾದ ಬ್ರಾಹ್ಮೀ ಸುಂದರಿಯರಿಗೆ ಕನ್ನಡ ಅಂಕಾಕ್ಷರಗಳನ್ನು ವಿವರಿಸಿದ ಕಾರಣದಿಂದಾಗಿ ಈ ಅಕ್ಷರ ಲಿಪಿಗೆ 'ಬ್ರಾಹ್ಮೀಲಿಪಿ' ಎಂದು ಅಂಕಲಿಪಿಗೆ 'ಸುಂದರಿ ಲಿಪಿ' ಎಂದು ಹೆಸರಾಗಿದೆ. ಈ ವಿಷಯವನ್ನು ಸಿರಿ ಭೂವಲಯವು ಬಹಳ ಸ್ಪಷ್ಟವಾಗಿ ತಿಳಿಸಿದೆ.

ಬ್ರಾಹ್ಮಿ ಲಿಪಿ

ನೋಡಿ
ಕನ್ನಡ
ಕನ್ನಡ ಅಕ್ಷರಮಾಲೆ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಬ್ರಾಹ್ಮೀಲಿಪಿ

ಬಾಹ್ಯ ಸಂಪರ್ಕಗಳು
ಪ್ರಾಕೃತ, ಸಂಸ್ಕೃತ, ಕನ್ನಡ :ಆರಂಭಕಾಲದ ಭಾಷಾಬಾಂಧವ್ಯ:ಭಾಷೆಗಳ ಬಳ್ಳಿ ಮತ್ತು ಅಕ್ಷರಸಮಾಜ;ಷ. ಶೆಟ್ಟರ್;5 Feb, 2017 
On The Origin Of The Early Indian Scripts: A Review Article by Richard Salomon, University of Washington (via archive.org)
Brahmi project of the Indian Institute of Science
Ancient Scripts – Brahmi
Buddhist Text in Brahmi Script
Windows Indic Script Support

ಉಲ್ಲೇಖ

ಲಿಪಿಗಳು
ಅಕ್ಷರಮಾಲೆಗಳು
ಚುಟುಕು
ಹಡಗು

ಹಡಗು ನೀರಿನಲ್ಲಿ ಚಲಿಸುವ ವಾಹನ. ಇದು ಪ್ರಾಚೀನವಾದ ಆದರೆ ಪ್ರಾಮುಖ್ಯವಾದ ಸಂಚಾರ ಸಾಧನವಾಗಿದೆ. ಪ್ರತಿನಿತ್ಯ  ಸಾವಿರಾರು ಹಡಗುಗಳು ಸಾಗರಗಳಲ್ಲಿ ,ಸಮುದ್ರಗಳಲ್ಲಿ,ಒಳನಾಡಿನಲ್ಲಿ ನದಿಗಳಲ್ಲಿ ಚಲಿಸುತ್ತಲೇ ಇರುತ್ತವೆ.ಜನರ ಓಡಾಟಕ್ಕೆ,ಸರಕು ಸಾಗಣೆಗೆ,ಮೀನುಗಾರಿಕೆಗೆ,ವಿಹಾರಕ್ಕೆ, ಸಮರಕ್ಕೆ  ಹಡಗುಗಳು ಉಪಯೋಗಿಸಲ್ಪಡುತ್ತವೆ.
ಹಡಗು ಸರಕು ಸಾಗಾಣಿಕೆಯ ಪ್ರಮುಖ ಸಾಧನ.

ಸಂಚಾರ ವ್ಯವಸ್ಥೆ
ml:കപ്പല്‍
sv:Skepp (fartyg)
ವಿಜಯಕುಮಾರ್ ಜಿತೂರಿ

ಅಭಿನಯ ಕಲೆಯಲ್ಲಿ ಪಳಗಿದ್ದ ವಿಜಯ ಕುಮಾರ್ ಜಿತೂರಿ ಯವರಿಗೆ ಪಿ.ಎಚ್.ವಿಶ್ವನಾಥ್ ನಿರ್ದೇಶನದ 'ಪಂಚಮವೇದ' ಚಿತ್ರದ ನಾಗೇಂದ್ರ ಶಾ ಟೆಲಿವಿಶನ್ ಮಾಧ್ಯಮದಲ್ಲಿ  ಅಭಿನಯಿಸಲು ಅವಕಾಶ ಮಾಡಿಕೊಟ್ಟರು. ಇದರ ನಂತರ ಒಂದರ ಮೇಲೊಂದು ಧಾರಾವಾಹಿಗಳು ಜಿತೂರಿಯವರ ಬೆನ್ನಟ್ಟಿ ಬಂದವು. 'ಚಂದನದ ಸಬೀನಾ ಧಾರಾವಾಹಿ'ಯ(೧೯೯೦) ಪೋಲೀಸ್ ಕಲೇಶಿಯ ಪಾತ್ರ ಬಹಳ ಜನಪ್ರಿಯತೆಯನ್ನು ಪಡೆಯಿತು. ಮತ್ತೊಂದು ಸೀರಿಯಲ್, 'ಕಾವ್ಯ ಕಸ್ತೂರಿ’ ಹಾಡುಗಾರನ ಚಲೋಪಾತ್ರವನ್ನು ಹೊಲಿ ಶೇಖರ್ ಮಾಡಿಕೊಟ್ಟರು. ಆದರೆ ಅದು ಮಧ್ಯದಲ್ಲೇ ನಿಂತಿತು. 'ಹಾಸ್ಯ ಧಾರಾವಾಹಿ' ಗಳಿಗೆ ಕರೆಗಳು ಬರುತ್ತಿವೆ.

ಜನನ
ವಿಜಯ ಕುಮಾರ್ ಜಿತೂರಿ ಯವರಿಗೆ, ಗದಗ ಜಿಲ್ಲೆಯ ಬೆಟಗೇರಿ ಹುಟ್ಟೂರು. ಅಪ್ಪ ವಾಸುದೇವ ಸಾ, ಅವ್ವ ಯಲ್ಲೂಬಾಯಿ. ಅವರ ಮನೆಯಲ್ಲಿ ನೇಯ್ಗೆಮಾಡುವ ಮಗ್ಗಗಳನ್ನು ಹಾಕಿಕೊಂಡಿದ್ದರು.  ಆ ಊರಿನಲ್ಲಿ ಹೀರಾಸಿಂಗ್ ಬುವಾ ಎಂಬ ಹೆಸರಿನ ಮಾಸ್ತರು, 'ಸಂಗೀತ ಶಾಲೆ' ನಡೆಸುತ್ತಿದ್ದರು. ಶಾಲೆಗೆ ಹೋಗಲು ವಿಜಯ ಕುಮಾರ್ ಜಿತೂರಿಯವರಿಗೆ ವ್ಯಾಳೆ ಸಿಗುವುದು ಕಷ್ಟವಾಗಿತ್ತು. ಆದರೂ ದಾಸರಪದ, ಹಿಂದೂಸ್ತಾನಿ ಸಂಗೀತ ಸ್ವಲ್ಪಮಟ್ಟಿಗೆ ಹೇಳಿಸಿಕೊಂಡು ಕಲಿತರು. 'ಡ್ರಾಯಿಂಗ್ ಮಾಸ್ತರ್ ಕೋರ್ಸ್', 'ಕ್ರಾಫ್ಟ್ ಟೀಚರ್ ಕೋರ್ಸ್', ಗಳನ್ನು ಮಾಡಿಕೊಂಡರು. ಇದಾದ ನಂತರ, ನೌಕರಿಗಾಗಿ ಬೆಂಗಳೂರಿಗೆ ಬಂದರು. 'ರೇಷ್ಮೆ ಸೀರೆಗಳ ಮೇಲೆ ಪ್ರಿಂಟ್ ಮಾಡುವ ಸ್ವಂತ ಉದ್ಯೋಗ'ವನ್ನು ಶುರುಮಾಡಿದರು. ಈ ತರಹದ ಸೀರೆಗಳಮೇಲೆ ಸೃಷ್ಟಿಸುವ ವಿನ್ಯಾಸದ ಬದುಕನ್ನು ಸುಮಾರು ೧೮ ವರ್ಷ ನಡೆಸಿಕೊಂಡುಹೋದರು. ಜತಿಗೆ ನಾಟಕ ಸಿನಿಮಾ, ಟಿವಿಯೊಳಗೆ ನೌಕರಿ ನಡೆಯುತ್ತಿತ್ತು. ಮಾರುಕಟ್ಟೆಯಲ್ಲಿ ಕಂಪ್ಯೂಟಿಕರಣದ ಬಳಕೆಯ ನಂತರ, ಕೈನಿಂದ ಮಾಡುವ ವಿನ್ಯಾಸಕ್ಕೆ ಬೆಲೆಕಡಿಮೆಯಾಯಿತು. ವಿಜಯಕುಮಾರ್ ಜಿತೂರಿಯವರು  ನಟನೆ ಹಾಡುಗಾರಿಕೆಯನ್ನೇ ಅವಲಂಭಿಸಿದರು.

ಬೆಂಗಳೂರಿನಲ್ಲಿ
ಮೊದಲು ಬೆಂಗಳೂರಿಗೆ ಪಾದಾರ್ಪಣೆ ಮಾಡಿದಾಗ, ಸಿ.ಜಿ.ಕೆ.ಯವರ ಪರಿಚಯವಾಯಿತು. ಅವರಿಂದ ಬಂದದ್ದು 'ಮೈನ'ಜೊತೆಗೆ, ನಾಟಕಮಾಡಲು ಆದೇಶ. ಮುಂದೆ, ಪ್ರಯೋಗರಂಗಾ ದೊಳಗ 'ನಾಗರಾಜಮೂರ್ತಿ'ಯವರ ಜತಿಗೆ ಹೆಚ್ಚಿನ ಅವಕಾಶಗಳು ಸಿಕ್ಕಲಾರಂಭಿಸಿದವು. ಸಾವಿತ್ರಿ ಧಾರಾವಾಹಿ ಯಲ್ಲಿ ಮಂತ್ರವಾದಿಯ ಪಾತ್ರ ಸದ್ಯಕ್ಕೆ ನಿಂತದ.  ನಾಗರಾಜಮೂರ್ತಿ ಮತ್ತು ಗೆಳೆಯರು, ಅಭಿನಯರಂಗದಲ್ಲಿ ಹಾಡು, ಅಭಿನಯದ ಅವಕಾಶಗಳಿದ್ದರೆ, ತಿಳಿಸುತ್ತಾರೆ. ವಿಜಯಕುಮಾರ್ ಹಹೇಳುವಂತೆ, ಹಾಸ್ಯ ಧಾರವಾಹಿಗಳಲ್ಲಿ 'ಅವತ್ತಿನ ಕತಿ ಅವತ್ತಿಗೆ ಅನ್ನುವಂತಿರುತ್ತದೆ'. 'ಕೆಲವು ಕತಿ ಕೇವಲ ಒಂದುಪಾತ್ರದಮೇಲೆ ನಿಂತಿರತಾವು'. 'ಅಂತಾವನ್ನು ಭಾಳ ಮಾಡಿದಾರ; ಅದು ಲಗೂ ಮುಗಿಯೋದರಿಂದ  ಅದನ್ನು 'ಒಂದು ನಮೂನಿ ಒನ್ ಡೇ ಮ್ಯಾಚ್ ಇದ್ದಾಂಗ', ಎನ್ನುವುದು ಅವರ ಅಭಿಪ್ರಾಯ.

ಕಿರುತೆರೆ ನಟರು
ಪರ್ವೇಜ್ ಮುಷರಫ್

ಇವರು ಪಾಕಿಸ್ತಾನದ ಮಾಜಿ ಅಧ್ಯಕ್ಷರಲ್ಲೊಬ್ಬರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 General Pervez Musharraf , official Pakistan Army profile
 Pervez Musharraf Foundation 
Interviews and statements
 
 
 
 Address by Pervez Musharraf  to U.S. Institute of Peace (text, audio & video available) June 2003
 Plea for Enlightened Moderation, Pervez Musharraf, The Washington Post, 13 May 2004
Media coverage
 
 
 Was Kargil A Conspiracy Against Pakistan? , e-zine.pk, 14 May 2011, conspiracy theory involving Musharraf, the U.S. and ಭಾರತ
  Musharraf and 2013 election, Radio France Internationale in English

ರಾಜಕಾರಣಿಗಳು
ಪಾಕಿಸ್ತಾನದ ರಾಷ್ಟ್ರಪತಿಗಳು
ಪಾಕಿಸ್ತಾನ